- Yunus
- <
- 3
- >

3
Ninǝwǝ xǝⱨirgǝ berip Hudaning hǝwirini yǝtküzüx
1 Pǝrwǝrdigarning sɵzi ikkinqi ⱪetim Yunusⱪa yetip mundaⱪ degǝndǝ: —
2 «Ornungdin tur, Ninǝwǝ degǝn axu büyük xǝⱨǝrgǝ berip, Mǝn sanga tapxurƣan hǝwǝrni ularƣa jakarla».
3 Yunus ornidin turup Pǝrwǝrdigarning sɵzi boyiqǝ Ninǝwǝ xǝⱨirigǝ bardi. Ninǝwǝ bolsa naⱨayiti büyük bir xǝⱨǝr bolup, xǝⱨǝrning ɵzila üq künlük yol idi. ◼«Üq künlük yol» — bǝlkim xǝⱨǝr wǝ uning ǝtrapidiki jaylardin ɵtüx üqün üq kün mengix kerǝklikini kɵrsitidu. Ⱪǝdimki Ninǝwǝ xǝⱨirining aⱨalisi ikki milyon ǝtrapida idi. Bǝzi alimlar «üq künlük yol» degǝnni xǝⱨǝrni aylinixⱪa üq kün ketidu dǝp ⱪaraydu.
4 Yunus xǝⱨǝr iqigǝ kirip bir kün mangdi, u: —
Ⱪiriⱪ kündin keyin, Ninǝwǝ xǝⱨiri wǝyran ⱪilinidu! — dǝp jakarlidi.
5 Ninǝwǝdikilǝr Hudaning sɵzigǝ ixǝndi. Ular roza tutulsun dǝp elan ⱪilip, mɵtiwǝrlǝrdin tartip ǝng kiqikigiqǝ ularning ⱨǝmmisi bɵz kiyim kiydi. ◼«bɵz kiyim kiyix» — ⱪǝdimki zamanlarda adǝmning ⱪattiⱪ towa ⱪilixini bildürǝtti. ◘Mat. 12:41; Luⱪa 11:32 6 Bu sɵz padixaⱨⱪa yǝtkǝndǝ, umu tǝhtidin turup, tonini taxlap bɵz kiyim kiyip küllükkǝ kirip olturdi. ◼«küllük» — ⱪǝdimki zamanlarda towa ⱪilix yaki ⱪattiⱪ ⱪayƣuni bildürüx üqün adǝmlǝr kül dɵwisidǝ olturatti. Ⱪǝdimki xǝⱨǝrlǝrning sirtida adǝttǝ qong bir «kül dɵwisi» bolatti, Ninǝwǝ xǝⱨiridǝ mundaⱪ küllüklǝr kɵp boluxi mumkin idi. 7 U yǝnǝ ǝmri arⱪiliⱪ pütkül Ninǝwǝ xǝⱨirigǝ munularni jakarlidi: — «Padixaⱨ ⱨǝm aⱪsɵngǝklǝrning yarliⱪi boyiqǝ, Ninǝwǝ xǝⱨiridiki ⱨeqⱪandaⱪ adǝm, at-ulaƣ, kala, ⱪoy padiliri ⱨeqnǝrsigǝ eƣiz tǝgmisun; ⱨeqnǝrsini yemisun, sumu iqmisun. 8 Ⱨǝrbir adǝm wǝ ⱨaywan bɵz kiysun, ⱨǝrbiri Hudaƣa ⱪattiⱪ pǝryad kɵtürsun; ⱨǝrbiri yaman yoldin yansun, ⱨǝrbiri ⱪolini zorawanliⱪtin üzsun; 9 kim bilidu, buning bilǝn Huda ⱪattiⱪ ƣǝzipidin yenip bizni ⱨalak ⱪilmasmikin?». ◘Yo. 2:14
10 Xuning bilǝn Huda ularning ǝmǝllirini, yǝni yaman yollardin yanƣanliⱪini kɵrüp, ularƣa ⱪaratⱪan bala-ⱪazani qüxürüxtin yenip, xu baliyaⱪazani qüxürmidi.

- Yunus
- <
- 3
- >

◼3:3 «Üq künlük yol» — bǝlkim xǝⱨǝr wǝ uning ǝtrapidiki jaylardin ɵtüx üqün üq kün mengix kerǝklikini kɵrsitidu. Ⱪǝdimki Ninǝwǝ xǝⱨirining aⱨalisi ikki milyon ǝtrapida idi. Bǝzi alimlar «üq künlük yol» degǝnni xǝⱨǝrni aylinixⱪa üq kün ketidu dǝp ⱪaraydu.

◼3:5 «bɵz kiyim kiyix» — ⱪǝdimki zamanlarda adǝmning ⱪattiⱪ towa ⱪilixini bildürǝtti.

◘3:5 Mat. 12:41; Luⱪa 11:32

◼3:6 «küllük» — ⱪǝdimki zamanlarda towa ⱪilix yaki ⱪattiⱪ ⱪayƣuni bildürüx üqün adǝmlǝr kül dɵwisidǝ olturatti. Ⱪǝdimki xǝⱨǝrlǝrning sirtida adǝttǝ qong bir «kül dɵwisi» bolatti, Ninǝwǝ xǝⱨiridǝ mundaⱪ küllüklǝr kɵp boluxi mumkin idi.

◘3:9 Yo. 2:14

© 2010 Mukeddes Kalam - Uyghur Bible Translation Committee