- Zǝbur
- <
- 80
- >

80
80-küy •••• Huda yolida yurtning güllinixi üqün dua •••• 1-ayǝttiki izaⱨatni kɵrüng
1 «Nilupǝrlǝr» degǝn aⱨangda; bir guwaⱨliⱪ; Asaf yazƣan küy: —
Ⱪulaⱪ salƣaysǝn, i Israilning padiqisi,
Yüsüpni ⱪoy padisidǝk beⱪip yetǝkligüqi;
I kerublar otturisida Olturƣuqi,
Nurlanƣaysǝn! ◼«Ⱪulaⱪ salƣaysǝn, i Israilning padiqisi, Yüsüpni ⱪoy padisidǝk beⱪip yetǝkligüqi; i kerublar otturisida Olturƣuqi, nurlanƣaysǝn!» — bu küy bǝlkim Israilning jǝnubiy tǝripidǝ (jǝnubiy padixaⱨliⱪida, yǝni «Yǝⱨuda»da) miladiyǝdin ilgiriki 734-722 yillarda yezilƣan; xu waⱪitlarda Asuriyǝ imperiyǝsi Israil ximaliy padixaⱨliⱪiƣa bɵsüp kirip, bulangqiliⱪ ⱪilip, ularning kɵp adǝmlirini ǝsirgǝ aldi. Jǝnubiy padixaⱨliⱪtiki bir ⱪisim kixilǝr ǝpsuslinip, ximalidiki ⱪerindixliri üqün dua ⱪilidu. «kerublar otturisida Olturƣuqi» — Hudaning muⱪǝddǝs ibadǝthanisidiki «ǝng muⱪǝddǝs jay»da ǝⱨdǝ sanduⱪining ikki yenida altundin yasalƣan birdin «kerub», yǝni küqlük pǝrixtining seymasi turidu. Huda ǝslidǝ Ɵz ⱨuzurining bu ikki kerub otturisida boluxiƣa wǝdǝ ⱪilƣan.
2 Əfraim, Binyamin, Manassǝⱨlǝrning aldida ⱪudritingni ⱪozƣiƣaysǝn,
Bizlǝrni ⱪutⱪuzƣili kǝlgǝysǝn!
3 I Huda, bizni Ɵz yeningƣa ⱪayturƣaysǝn!
Jamalingning nurini qaqⱪaysǝn, xunda biz ⱪutⱪuzulimiz! ◘Zǝb. 4:6; 31:16; 67:1-2; Dan. 9:17
4 I Pǝrwǝrdigar, samawiy ⱪoxunlarning Sǝrdari bolƣan Huda,
Hǝlⱪingning dualiriƣa bolƣan ƣǝziping ⱪaqanƣiqǝ yalⱪunlap turidu?
5 Sǝn kɵz yaxlirini ularƣa nan ornida ⱪilding,
Kɵz yaxlirini ⱪaqa-ⱪaqilap ularƣa iqküzdung.
6 Bizni ⱪoxnilirimizƣa talaxⱪa ⱪoydung;
Bizni mǝshiridǝ düxmǝnlǝrning aƣzida. ◼«Bizni ⱪoxnilirimizƣa talaxⱪa ⱪoydung» — bǝzi kona kɵqürmilǝrdǝ: — «Sǝn bizni ⱪoxnimizƣa mazaⱪ obyekti ⱪilding» degǝn sɵzlǝr tepilidu. ◘Zǝb. 44:13-14; 79:4
7 I samawiy ⱪoxunlarning Sǝrdari bolƣan Huda,
Bizni Ɵz yeningƣa ⱪayturƣaysǝn!
Jamalingning nurini qaqⱪaysǝn, xunda biz ⱪutⱪuzulimiz!
8 Sǝn Misirdin bir tüp üzüm kɵqitini elip kǝlding;
Yat ǝllǝrni ⱨǝydiwetip, orniƣa uni tikting. ◘Yǝx. 5; Yǝr. 2:21; Əz. 15; 17:3-10; Yuⱨ. 15:1
9 Yǝr tǝyyarliding u kɵchǝtkǝ,
Qongⱪur yiltiz tartip kǝng yeyildi u zeminƣa.
10 Sayǝ taxlidi dǝxti-taƣlarƣa;
Ƣolliri küqlük kedir dǝrǝhliridǝk; ◼«küchlük kedir dǝrǝhliridǝk..» — yaki «Tǝngrining kedir dǝrǝhliridǝk...».
11 U xahlirini dengizƣiqǝ,
Pilǝkliridin Əfrat dǝryasimu ⱪurup ⱪalmidi.
12 Neqün buzisǝn ⱪaxalirini,
Ⱨǝdiyǝ ⱪilisǝn yoluqilarƣa mewisini?
13 Ormandiki yawa tongguzlar uni ⱨarap ⱪilmaqta,
Daladiki ⱨaywanatlar ozuⱪ ⱪilmakta.
14 I samawiy ⱪoxunlarning Sǝrdari bolƣan Huda, ɵtünimiz Sǝndin,
Yenimizƣa ⱪaytⱪaysǝn!
Ərxtin ⱨalimizƣa nǝzǝr salƣaysǝn,
Kelip bu üzüm telidin hǝwǝr alƣaysǝn! ◼«... Kelip bu üzüm telidin hǝwǝr alƣaysǝn» — ibraniy tilida: — «...bu üzüm telini yoⱪliƣaysǝn» degǝn bilǝn ipadilinidu.
15 Yǝni ong ⱪolung tikkǝn bu yiltizdin,
Ɵzüng üqün mǝzmut yetixtürgǝn bu oƣlungdin hǝwǝr alƣaysǝn!
16 Mana u otta kɵydürüldi,
Kesiwetildi;
Yüzüngdiki tǝnbiⱨiy ⱪarixingni kɵrüp ular ⱨalak bolmaⱪta;
17 Ⱪolungni ong ⱪolungdiki adǝmgǝ,
Yǝni Ɵzüng üqün mǝzmut yetixtürgǝn Insan Oƣliƣa ⱪondurƣaysǝn; ◼«ong ⱪolungdiki adǝm... yǝni Ɵzüng üqün mǝzmut yetixtürgǝn Insan oƣli..» — «ong ⱪolungdiki adǝm», «Ɵzüng üqün mǝzmut yetixtürgǝn Insan Oƣli» xübⱨisizki Mǝsiⱨ toƣruluⱪ aldin’ala eytilƣan bexarǝtlik sɵz. ◘Zǝb. 110:1; Dan. 7:13, 14; Mat. 16:27; Ibr. 1:3; 8:1; 10:12; 12:1; 1Pet. 3:22
18 Xundaⱪ ⱪilƣanda biz Sǝndin ⱨǝrgiz qekinmǝymiz;
Bizni yengiliƣaysǝn, xunda biz namingni qaⱪirip Sanga iltija ⱪilimiz.
19 I Pǝrwǝrdigar, samawiy ⱪoxunlarning Sǝrdari bolƣan Huda,
Bizni Ɵz yeningƣa ⱪayturƣaysǝn!
Jamalingning nurini qaqⱪaysǝn, xunda biz ⱪutⱪuzulimiz!

- Zǝbur
- <
- 80
- >

◼80:1 «Ⱪulaⱪ salƣaysǝn, i Israilning padiqisi, Yüsüpni ⱪoy padisidǝk beⱪip yetǝkligüqi; i kerublar otturisida Olturƣuqi, nurlanƣaysǝn!» — bu küy bǝlkim Israilning jǝnubiy tǝripidǝ (jǝnubiy padixaⱨliⱪida, yǝni «Yǝⱨuda»da) miladiyǝdin ilgiriki 734-722 yillarda yezilƣan; xu waⱪitlarda Asuriyǝ imperiyǝsi Israil ximaliy padixaⱨliⱪiƣa bɵsüp kirip, bulangqiliⱪ ⱪilip, ularning kɵp adǝmlirini ǝsirgǝ aldi. Jǝnubiy padixaⱨliⱪtiki bir ⱪisim kixilǝr ǝpsuslinip, ximalidiki ⱪerindixliri üqün dua ⱪilidu. «kerublar otturisida Olturƣuqi» — Hudaning muⱪǝddǝs ibadǝthanisidiki «ǝng muⱪǝddǝs jay»da ǝⱨdǝ sanduⱪining ikki yenida altundin yasalƣan birdin «kerub», yǝni küqlük pǝrixtining seymasi turidu. Huda ǝslidǝ Ɵz ⱨuzurining bu ikki kerub otturisida boluxiƣa wǝdǝ ⱪilƣan.

◘80:3 Zǝb. 4:6; 31:16; 67:1-2; Dan. 9:17

◼80:6 «Bizni ⱪoxnilirimizƣa talaxⱪa ⱪoydung» — bǝzi kona kɵqürmilǝrdǝ: — «Sǝn bizni ⱪoxnimizƣa mazaⱪ obyekti ⱪilding» degǝn sɵzlǝr tepilidu.

◘80:6 Zǝb. 44:13-14; 79:4

◘80:8 Yǝx. 5; Yǝr. 2:21; Əz. 15; 17:3-10; Yuⱨ. 15:1

◼80:10 «küchlük kedir dǝrǝhliridǝk..» — yaki «Tǝngrining kedir dǝrǝhliridǝk...».

◼80:14 «... Kelip bu üzüm telidin hǝwǝr alƣaysǝn» — ibraniy tilida: — «...bu üzüm telini yoⱪliƣaysǝn» degǝn bilǝn ipadilinidu.

◼80:17 «ong ⱪolungdiki adǝm... yǝni Ɵzüng üqün mǝzmut yetixtürgǝn Insan oƣli..» — «ong ⱪolungdiki adǝm», «Ɵzüng üqün mǝzmut yetixtürgǝn Insan Oƣli» xübⱨisizki Mǝsiⱨ toƣruluⱪ aldin’ala eytilƣan bexarǝtlik sɵz.

◘80:17 Zǝb. 110:1; Dan. 7:13, 14; Mat. 16:27; Ibr. 1:3; 8:1; 10:12; 12:1; 1Pet. 3:22

© 2010 Mukeddes Kalam - Uyghur Bible Translation Committee