- Zǝbur
- <
- 91
- >

91
91-küy •••• Hudaning ⱨǝrhil yamanliⱪtin, jin-xǝytanlardin ⱪoƣdixi
1 Əng Aliy Bolƣuqining mǝhpiy jayida turƣuqi,
Ⱨǝmmigǝ ⱪadirning sayisidǝ aramhuda yaxaydu.
2 Mǝn Pǝrwǝrdigarni: —
«Mening baxpanaⱨim, Mening ⱪorƣinim;
Mening Hudayim, Uningƣa tayinimǝn» — dǝymǝn.
3 Bǝrⱨǝⱪ, U ⱪiltaⱪqining toziⱪidin seni ⱪutulduridu,
Xum bala-ⱪazadin ⱨǝm halas etidu. ◘Zǝb. 124:7
4 U pǝyliri bilǝn seni yapidu;
Ⱪanatliri astida panaⱨ tapisǝn;
Uning ⱨǝⱪiⱪiti sanga ⱪalⱪan ⱨǝm istiⱨkamdur. ◘Zǝb. 57:1
5 Sǝn nǝ keqidiki wǝⱨimidin,
Nǝ kündüzi uquwatⱪan oⱪtin, ◘Ayup 5:19,20; Pǝnd. 3:25; Küy. 3:8
6 Nǝ ⱪarangƣuluⱪta kǝzgüqi wabadin,
Nǝ qüx waⱪtida wǝyranqiliⱪ ⱪilƣuqi ⱨalakǝttin ⱪorⱪmaysǝn.
7 Sening yeningda mingi yiⱪilip,
Ong yeⱪingda on mingi ƣulap qüxsimu,
Lekin bala-ⱪaza sanga yeⱪinlaxmaydu.
8 Sǝn pǝⱪǝt kɵzliring bilǝn beⱪip,
Pasiⱪlarƣa berilgǝn jazani kɵrisǝn.
9 Pǝrwǝrdigarni panaⱨim dǝp bilgining üqün,
Ⱨǝmmidin Aliy Bolƣuqini makan ⱪilƣining üqün, ◼«Pǝrwǝrdigarni panaⱨim dǝp bilgining üqün, Ⱨǝmmidin Aliy Bolƣuqini makan ⱪilƣining üqün,...» — baxⱪa birhil tǝrjimisi, ibraniy tilƣa sɵzmusɵz ǝgixip: — «Qünki Sǝn Pǝrwǝrdigar, Mening panaⱨim, Ⱨǝmmidin Aliy Bolƣuqini makan ⱪilƣining üqün... ». Bu tǝrjimisi toƣra bolsa Huda Mǝsiⱨkǝ sɵz ⱪilip uni «Mening panaⱨim» dǝydu — demǝk, Mǝsiⱨ bolsa Huda pütkül insanlar üqün tǝminligǝn baxpanaⱨdur.
10 Bexingƣa ⱨeq palakǝt qüxmǝydu,
Wabamu qediringƣa yeⱪinlaxmaydu.
11 U Ɵz pǝrixtilirigǝ sening ⱨǝⱪⱪingdǝ ǝmr ⱪilidu,
Xuning bilǝn ular pütkül yolliringda seni saⱪlaydu. ◘Zǝb. 34:7; Mat. 4:6; Luⱪa 4:10
12 Ayiƣing taxⱪa urulup kǝtmǝsliki üqün,
Ular seni ⱪollirida kɵtürüp yüridu. ◘Luⱪa 4:11
13 Xir wǝ kobra yilan üstidin besip ɵtisǝn,
Arslan wǝ ǝjdiⱨani dǝssǝp-qǝylǝysǝn. ◘Ayup 5:22,23
14 «U Manga muⱨǝbbitini baƣliƣanliⱪi üqün,
Mǝn uni ⱪutuldurimǝn;
U namimni tǝn alƣini üqün yuⱪirida saⱪlaymǝn.
15 U Manga nida ⱪilidu, Mǝn uningƣa jawab berimǝn;
Eƣir kün uni basⱪanda uning bilǝn billǝ bolimǝn;
Mǝn uni halas ⱪilip, izzǝt-ⱨɵrmǝtkǝ erixtürimǝn.
16 Uzaⱪ ɵmür bilǝn uni ⱪanatlǝndurimǝn,
Ⱨǝm nijatliⱪimni uningƣa kɵrsitimǝn».

- Zǝbur
- <
- 91
- >

◘91:3 Zǝb. 124:7

◘91:4 Zǝb. 57:1

◘91:5 Ayup 5:19,20; Pǝnd. 3:25; Küy. 3:8

◼91:9 «Pǝrwǝrdigarni panaⱨim dǝp bilgining üqün, Ⱨǝmmidin Aliy Bolƣuqini makan ⱪilƣining üqün,...» — baxⱪa birhil tǝrjimisi, ibraniy tilƣa sɵzmusɵz ǝgixip: — «Qünki Sǝn Pǝrwǝrdigar, Mening panaⱨim, Ⱨǝmmidin Aliy Bolƣuqini makan ⱪilƣining üqün... ». Bu tǝrjimisi toƣra bolsa Huda Mǝsiⱨkǝ sɵz ⱪilip uni «Mening panaⱨim» dǝydu — demǝk, Mǝsiⱨ bolsa Huda pütkül insanlar üqün tǝminligǝn baxpanaⱨdur.

◘91:11 Zǝb. 34:7; Mat. 4:6; Luⱪa 4:10

◘91:12 Luⱪa 4:11

◘91:13 Ayup 5:22,23

© 2010 Mukeddes Kalam - Uyghur Bible Translation Committee