- Zǝbur
- <
- 7
- >

7
7-küy •••• Huda Ɵz ⱨǝⱪⱪaniyliⱪini kɵrsǝtkǝy!
1-2 Dawutning «Xiggaon»i: — Kux isimlik bir Binyaminliⱪning sɵzliri toƣruluⱪ eytⱪan küyi: —
I Pǝrwǝrdigar, mening Hudayim, mǝn Sanga tayandim;
Ulardin biri xirdǝk meni titma-titma ⱪiliwǝtmisun,
Ⱪutⱪuzƣuqi yoⱪluⱪidin paydilinip meni eziwǝtmisun,
Meni barliⱪ ⱪoƣliƣuqilardin ⱪutⱪuzƣin,
Ulardin halas ⱪilƣin; ◼«Dawutning «Xiggaon»i» — «Xiggaon» bǝlkim «dolⱪunluⱪ», «otluⱪ», «axiⱪliⱪ bilǝn» degǝn mǝnidǝ bolup, bu sɵz küyning eytilidiƣan aⱨangini bildüridu. «Kux isimlik bir Binyaminliⱪning sɵzliri» — «Kux» degǝn kixi toƣruluⱪ baxⱪa hǝwirimiz yoⱪ. Ⱨeq bolmiƣanda u Dawutⱪa ziyankǝxlik ⱪilmaⱪqi bolƣan.
3 I Pǝrwǝrdigar Hudayim, ǝgǝr ⱪolumda ⱪǝbiⱨlik ⱪilƣan bolsam,
Əgǝr xundaⱪ ⱪilƣan bolsam: —
4 Əgǝr mǝn bilǝn inaⱪ ɵtküqigǝ yamanliⱪ ⱪayturƣan bolsam,
— (Əksiqǝ mǝn bilǝn bikardin-bikar düxmǝnlǝxkǝnnimu ⱪutⱪuzdum) — ◼«... (Əksiqǝ mǝn bilǝn bikardin-bikar düxmǝnlǝxkǝnnimu ⱪutⱪuzdum) —...» — «baxⱪa birhil tǝrjimisi: «...Yaki manga azar ⱪilƣuqini bikardin-bikar buliƣan bolsam, ...».
5 — Undaⱪta, düxmǝn meni ⱪoƣlap tutuwalsun,
U jenimni qǝylǝp yǝr bilǝn yǝksan ⱪilsun,
Xɵⱨritimni tupraⱪⱪa kɵmsun!
6 I Pǝrwǝrdigar, ƣǝziping bilǝn ornungdin turƣin,
Meni ǝzgǝnlǝrning ⱪǝⱨrigǝ taⱪabil turuxⱪa ⱪǝddingni rusliƣin,
Wǝ mening üqün oyƣanƣin;
Sǝn sot wǝ ⱨɵkümni bekitkǝnidingƣu!
7 Hǝlⱪlǝrdin bolƣan jamaǝt ǝtrapingƣa olixidu;
Sǝn ular üqün pǝlǝktiki ornungƣa ⱪaytip barƣaysǝn. ◼«Sǝn ular üqün pǝlǝktiki ornungƣa ⱪaytip barƣaysǝn» — baxⱪa birhil tǝrjimisi: «Ularning üstidin ⱨɵküm sürgin».
8 Pǝrwǝrdigar hǝlⱪlǝrning üstidin ⱨɵküm qiⱪiridu;
I Pǝrwǝrdigar, ɵz ⱨǝⱪⱪaniyliⱪim boyiqǝ,
Wǝ ɵzümdǝ bolƣan durusliⱪim boyiqǝ,
Manga ⱨɵküm qiⱪarƣaysǝn.
9 Aⱨ, rǝzillǝrning yamanliⱪi ahirlaxsun!
Ⱨǝⱪⱪaniy adǝmni qing turƣuzƣaysǝn;
I, adǝm ⱪǝlblirini ⱨǝm iqlirini siniƣuqi ⱨǝⱪⱪaniy Huda! ◼«adǝm ⱪǝlblirini ⱨǝm iqlirini siniƣuqi» — «iqliri» degǝn sɵz ibraniy tilida «bɵrǝkliri» deyilidu. ◘1Tar. 28:9; Yǝr. 11:20; 17:10; 20:12; Wǝⱨ. 2:23
10 Mening ⱪalⱪinim bolsa,
Durus niyǝtliklǝrni ⱪutⱪuzƣuqi Hudadidur;
11 Huda adil sotqidur,
U kün boyi gunaⱨtin rǝnjiydiƣan Ilaⱨtur;
12 Birsi yaman yolidin yanmisa,
U ⱪiliqini bilǝydu,
Ya oⱪini tartip bǝtlǝp ⱪoyidu.
13 Xundaⱪ adǝmlǝr üqün U ɵlüm ⱪorallirini tǝyyarlidi;
U oⱪlirini kɵydürgüqi oⱪ ⱪildi.
14 Mana, muxundaⱪ kixilǝr tolƣaⱪta ⱪǝbiⱨlik tuƣmaⱪqi,
Uning boyida ⱪalƣini yamanliⱪtur;
Uning tuƣⱪini bolsa sahtiliⱪtur. ◘Ayup 15:35; Yǝx. 59:4
15 U bir orini kolap, uni qongⱪur ⱪildi;
U ɵzi koliƣan oriƣa qüxti. ◘Ayup 4:8; Zǝb. 9:15; 10:2; 35:7-8; 94:13; 119:85; Pǝnd. 5:22; 26:27; Top. 10:8
16 Ɵzining yamanliⱪi bexiƣa ⱪaytip kelidu,
Ɵz zorawanliⱪi bolsa ɵz üstigǝ ⱪaytip qüxidu.
17 Mǝn Pǝrwǝrdigarni ⱨǝⱪⱪaniyliⱪi bilǝn mǝdⱨiyǝlǝymǝn,
Ⱨǝmmidin yuⱪiri turƣuqi Pǝrwǝrdigarning namini yangritip, küy ⱪilip eytimǝn.

- Zǝbur
- <
- 7
- >

◼7:1-2 «Dawutning «Xiggaon»i» — «Xiggaon» bǝlkim «dolⱪunluⱪ», «otluⱪ», «axiⱪliⱪ bilǝn» degǝn mǝnidǝ bolup, bu sɵz küyning eytilidiƣan aⱨangini bildüridu. «Kux isimlik bir Binyaminliⱪning sɵzliri» — «Kux» degǝn kixi toƣruluⱪ baxⱪa hǝwirimiz yoⱪ. Ⱨeq bolmiƣanda u Dawutⱪa ziyankǝxlik ⱪilmaⱪqi bolƣan.

◼7:4 «... (Əksiqǝ mǝn bilǝn bikardin-bikar düxmǝnlǝxkǝnnimu ⱪutⱪuzdum) —...» — «baxⱪa birhil tǝrjimisi: «...Yaki manga azar ⱪilƣuqini bikardin-bikar buliƣan bolsam, ...».

◼7:7 «Sǝn ular üqün pǝlǝktiki ornungƣa ⱪaytip barƣaysǝn» — baxⱪa birhil tǝrjimisi: «Ularning üstidin ⱨɵküm sürgin».

◼7:9 «adǝm ⱪǝlblirini ⱨǝm iqlirini siniƣuqi» — «iqliri» degǝn sɵz ibraniy tilida «bɵrǝkliri» deyilidu.

◘7:9 1Tar. 28:9; Yǝr. 11:20; 17:10; 20:12; Wǝⱨ. 2:23

◘7:14 Ayup 15:35; Yǝx. 59:4

◘7:15 Ayup 4:8; Zǝb. 9:15; 10:2; 35:7-8; 94:13; 119:85; Pǝnd. 5:22; 26:27; Top. 10:8

© 2010 Mukeddes Kalam - Uyghur Bible Translation Committee