- Tesalonikaliⱪlarƣa «1»
- <
- 5
- >

5
Rǝbning künini kütüwelix
1 Lekin i ⱪerindaxlar, silǝrgǝ xu ixlarning waⱪitliri wǝ zamanliri toƣrisida yeziximning ⱨajiti yoⱪ. 2 Qünki ɵzünglar obdan bilisilǝr, Rǝbning küni huddi keqidǝ kirgǝn oƣrining kelixigǝ ohxax tuyuⱪsiz kelidu. ◘Mat. 24:43; 2Pet. 3:10; Wǝⱨ. 3:3; 16:15. 3 Əmdi kixilǝr «Dunya tinq-aman boluwatidu» dǝp turƣanda, huddi ⱨamilidar ayalning tolƣiⱪi uxtumtut tutⱪinidǝk, ⱨalakǝt ularning bexiƣa tuyuⱪsiz qüxidu; xuning bilǝn ular uningdin ⱪeqip ⱪutulalmaydu. ◘2Tes. 1:9. 4 Lekin silǝr, i ⱪerindaxlar, ⱪarangƣuluⱪta turƣuqilar ǝmǝssilǝr; xuning bilǝn u kün silǝrni oƣridǝk qɵqütüp kǝlmǝydu. ◘Əf. 5:8. 5 Qünki silǝr ⱨǝmminglar yoruⱪluⱪning pǝrzǝntliri, kündüzning pǝrzǝntliridursilǝr; biz keqigǝ tǝwǝ yaki ⱪarangƣuluⱪⱪa mǝnsup ǝmǝsmiz. ◘Luⱪa 16:8; Rim. 13:12; Əf. 5:8.
6 Xuning üqün baxⱪa ⱨǝmmisidǝk uhlimayli, bǝlki sǝgǝk wǝ salmaⱪ bolayli. ◘Luⱪa 21:36; Rim. 13:11,13; 1Kor. 15:34; Əf. 5:14. 7 Qünki uhlaydiƣanlar keqisi uhlaydu, mǝst bolidiƣanlarmu keqisi mǝst bolidu. 8 Biraⱪ ɵzimiz kündüzgǝ mǝnsup bolƣandin keyin, salmaⱪ bolayli, kɵkrikimizgǝ etiⱪad wǝ meⱨir-muⱨǝbbǝtni sawut ⱪilip, beximizƣa nijatⱪa baƣlanƣan ümidni dubulƣa ⱪilip kiyiwalayli; ◼«... salmaⱪ bolayli, kɵkrikimizgǝ etiⱪad wǝ meⱨir-muⱨǝbbǝtni sawut ⱪilip, beximizƣa nijatⱪa baƣlanƣan ümidni dubulƣa ⱪilip kiyiwalayli» — «Yǝx.» 59:17ni kɵrüng. Grek tilida: «mǝydimizgǝ etiⱪad wǝ muⱨǝbbǝtning sawutini, beximizƣa nijatning ümidini dubulƣisini kiyiwalayli». ◘Yǝx. 59:17; Əf. 6:14. 9 qünki Huda bizni Ɵz ƣǝzipigǝ uqritix üqün ǝmǝs, bǝlki Rǝbbimiz Əysa Mǝsiⱨ arⱪiliⱪ nijatⱪa erixtürüx üqün tallap bekitkǝn. 10 U biz üqün ɵldi — mǝⱪsiti, ⱨayat ⱪelip oyƣaⱪ tursaⱪmu yaki ɵlümdǝ uhliƣan bolsaⱪmu, bizning Uning bilǝn billǝ ⱨayatta boluximiz üqündur. ◼«bizning Uning bilǝn billǝ ⱨayatta boluximiz üqün» — demǝk, Uning dunyaƣa ⱪaytip kelixidǝ tirilip turiximiz üqün. ◘Rim. 14:7; 2Kor. 5:15; Gal. 2:20; 1Pet. 4:2.
11 Xuning üqün, ⱨazir ⱪiliwatⱪininglarƣa ohxax, bir-biringlarni dawamliⱪ riƣbǝtlǝndürüp, bir-biringlarning etiⱪadini ⱪurunglar.
Ahirⱪi tǝlim wǝ salamlar
12 Əmdi i ⱪerindaxlar, aranglarda japaliⱪ ixlǝwatⱪan wǝ Rǝbdǝ silǝrgǝ yetǝkqilik ⱪilip, nǝsiⱨǝt beriwatⱪanlarni ⱪǝdirlixinglarni ɵtünimiz. ◘Rim. 15:27; 1Kor. 9:11; 16:18; Gal. 6:6; Fil. 2:29; 1Tim. 5:17; Ibr. 13:7,17. 13 Bu hizmǝtliri üqün ularni qongⱪur ⱨɵrmǝt wǝ meⱨir-muⱨǝbbǝt bilǝn ⱪǝdirlǝnglar. Bir-biringlar bilǝn inaⱪ ɵtünglar. ◼«... Bu hizmǝtliri üqün ularni qongⱪur ⱨɵrmǝt wǝ meⱨir-muⱨǝbbǝt bilǝn ⱪǝdirlǝnglar. Bir-biringlar bilǝn inaⱪ ɵtünglar» — muxundaⱪ etiⱪadqilar jamaǝttǝ mǝydanƣa kǝlsǝ, keyinqǝ ularni jamaǝttiki «aⱪsaⱪal» yaki «yetǝkqi» dǝp bekitixkǝ toƣra kelidu. Pawlus Tesalonikadiki jamaǝttǝ tehi aⱪsaⱪallarni bekitmigǝnidi. 14 Əmma, i ⱪerindaxlar, silǝrdin xunimu ɵtünimizki, tǝrtipsiz yürgǝnlǝrgǝ nǝsiⱨǝt beringlar, yürǝksizlǝrni riƣbǝtlǝndürünglar, ajizlarƣa yar-yɵlǝk bolunglar wǝ ⱨǝmmǝ adǝmgǝ sǝwriqan bolunglar. ◼«... ajizlarƣa yar-yɵlǝk bolunglar» — «ajizlar» bǝlkim roⱨiy ⱨǝm jismaniy tǝrǝplǝrdǝ bolƣan ajizlarni kɵrsitidu. 15 Ⱨeqⱪaysinglar yamanliⱪⱪa yamanliⱪ ⱪilmasliⱪⱪa kɵngül bɵlünglar, bir-biringlarƣa wǝ barliⱪ kixilǝrgǝ ⱨǝmixǝ yahxiliⱪ ⱪilixⱪa intilinglar. ◘Law. 19:18; Pǝnd. 20:22; 24:29; Mat. 5:39; Rim. 12:17; 1Kor. 6:7; 1Pet. 3:9.
16 Ⱨǝrdaim xadlininglar. ◘Mat. 5:12; Luⱪa 10:20; Rim. 12:12; Fil. 4:4. 17 Tohtimay dua ⱪilinglar. ◘Luⱪa 18:1; Rim. 12:12; Kol. 4:2. 18 Ⱨǝrⱪandaⱪ ixta tǝxǝkkür eytinglar. Qünki mana bular Hudaning Mǝsiⱨ Əysada silǝrgǝ ⱪaratⱪan iradisidur. ◘Əf. 5:20. 19 Roⱨning otini ɵqürmǝnglar. ◼«Roⱨning otini ɵqürmǝnglar» — grek tilida «Roⱨni ɵqürmǝnglar». «Roⱨ» Muⱪǝddǝs Roⱨ, ǝlwǝttǝ. «Muⱪǝddǝs Roⱨning oti» ixǝngǝn adǝmning ⱪǝlbidǝ yahxiliⱪ ⱪilixⱪa yaki bolupmu mǝlum bir roⱨiy iltipatni bildürüxkǝ küqlük ilⱨam pǝyda ⱪilƣan bolsa uni «ɵqürüx»kǝ bolmaydu. Muxu sɵzlǝr bǝlkim bexarǝt berix yaki baxⱪa mɵjizilik iltipatlarni kɵzdǝ tutidu; keyinki ayǝt bilǝn munaswiti bar. ◘1Kor. 14:30. 20 Aranglarda pǝyƣǝmbǝrlǝrqǝ yǝtküzülgǝn bexarǝtlik sɵzlǝrni kǝmsitmǝnglar; ◼«Aranglarda pǝyƣǝmbǝrlǝrqǝ yǝtküzülgǝn bexarǝtlik sɵzlǝrni kǝmsitmǝnglar» — grek tilida «pǝyƣǝmbǝrlik sɵzlǝr». «Roⱨiy iltipatlar» toƣruluⱪ «Korintliⱪlarƣa (1)»diki «ⱪoxumqǝ sɵz»imizni kɵrüng. 21 ⱨǝmmǝ gǝpni tǝkxürüp ispatlap kɵrünglar; durus bolsa uni qing tutup ⱪoldin bǝrmǝnglar. ◘1Yuⱨ. 4:1. 22 Yamanliⱪning ⱨǝrⱪandaⱪ xǝklidin ɵzünglarni yiraⱪ tutunglar. ◼«Yamanliⱪning ⱨǝrⱪandaⱪ xǝklidin ɵzünglarni yiraⱪ tutunglar» — «yamanliⱪning ⱨǝrⱪandaⱪ xǝkli» yamanliⱪning ⱨǝr hilliⱪliⱪini ⱨǝmdǝ yaman ixtǝk kɵrünüp ⱪalidiƣan ɵz iqigǝ alidu. Etiⱪadqilar ⱨǝtta «yaman ixtǝk kɵrünüp ⱪalidiƣan» ixtimu bolmasliⱪⱪa kɵngül bɵlüxigǝ toƣra kelidu. ◘Fil. 4:8.
23 Hatirjǝmlikning Igisi bolƣan Huda Ɵzi silǝrni ɵzül-kesil pak-muⱪǝddǝs ⱪilƣay, Rǝbbimiz Əysa Mǝsiⱨ ⱪayta kǝlgüqǝ pütkül roⱨinglar, jeninglar wǝ teninglarni ǝyibsiz saⱪliƣay. ◼«Hatirjǝmlikning Igisi bolƣan Huda» — grek tilida: «Hatirjǝmlikning Hudasi» — demǝk, hatirjǝmlik bǝrgüqi ⱨǝm Ɵzi ⱨǝrdaim hatirjǝmliktǝ turƣuqi Hudadur. ◘1Kor. 1:8; Fil. 4:9; 1Tes. 3:13. 24 Silǝrni Qaⱪirƣuqi bolsa sadiⱪ-wapadur, U uni jǝzmǝn ada ⱪilmay ⱪalmaydu. ◼«Silǝrni Qaⱪirƣuqi bolsa sadiⱪ-wapadur, U uni jǝzmǝn ada ⱪilmay ⱪalmaydu» — «silǝrni Qaⱪirƣuqi» — Huda, ǝlwǝttǝ. ◘1Kor. 1:9; 10:13; 2Kor. 1:18; 2Tes. 3:3. 25 Ⱪerindaxlar, biz üqün dua ⱪilinglar. 26 Ⱨǝmmǝ ⱪerindaxlar bilǝn pak sɵyüxlǝr bilǝn salamlixinglar. ◘Rim. 16:16; 1Kor. 16:20; 2Kor. 13:12; 1Pet. 5:14. 27 Mǝn Rǝbdǝ silǝrgǝ xuni jiddiy tapilaymǝnki, bu hǝtni xu yǝrdiki ⱨǝmmǝ muⱪǝddǝs ⱪerindaxlarƣa oⱪup beringlar! 28 Rǝbbimiz Əysa Mǝsiⱨning meⱨir-xǝpⱪiti silǝrgǝ yar bolƣay!

- Tesalonikaliⱪlarƣa «1»
- <
- 5
- >

◘5:2 Mat. 24:43; 2Pet. 3:10; Wǝⱨ. 3:3; 16:15.

◘5:3 2Tes. 1:9.

◘5:4 Əf. 5:8.

◘5:5 Luⱪa 16:8; Rim. 13:12; Əf. 5:8.

◘5:6 Luⱪa 21:36; Rim. 13:11,13; 1Kor. 15:34; Əf. 5:14.

◼5:8 «... salmaⱪ bolayli, kɵkrikimizgǝ etiⱪad wǝ meⱨir-muⱨǝbbǝtni sawut ⱪilip, beximizƣa nijatⱪa baƣlanƣan ümidni dubulƣa ⱪilip kiyiwalayli» — «Yǝx.» 59:17ni kɵrüng. Grek tilida: «mǝydimizgǝ etiⱪad wǝ muⱨǝbbǝtning sawutini, beximizƣa nijatning ümidini dubulƣisini kiyiwalayli».

◘5:8 Yǝx. 59:17; Əf. 6:14.

◼5:10 «bizning Uning bilǝn billǝ ⱨayatta boluximiz üqün» — demǝk, Uning dunyaƣa ⱪaytip kelixidǝ tirilip turiximiz üqün.

◘5:10 Rim. 14:7; 2Kor. 5:15; Gal. 2:20; 1Pet. 4:2.

◘5:12 Rim. 15:27; 1Kor. 9:11; 16:18; Gal. 6:6; Fil. 2:29; 1Tim. 5:17; Ibr. 13:7,17.

◼5:13 «... Bu hizmǝtliri üqün ularni qongⱪur ⱨɵrmǝt wǝ meⱨir-muⱨǝbbǝt bilǝn ⱪǝdirlǝnglar. Bir-biringlar bilǝn inaⱪ ɵtünglar» — muxundaⱪ etiⱪadqilar jamaǝttǝ mǝydanƣa kǝlsǝ, keyinqǝ ularni jamaǝttiki «aⱪsaⱪal» yaki «yetǝkqi» dǝp bekitixkǝ toƣra kelidu. Pawlus Tesalonikadiki jamaǝttǝ tehi aⱪsaⱪallarni bekitmigǝnidi.

◼5:14 «... ajizlarƣa yar-yɵlǝk bolunglar» — «ajizlar» bǝlkim roⱨiy ⱨǝm jismaniy tǝrǝplǝrdǝ bolƣan ajizlarni kɵrsitidu.

◘5:15 Law. 19:18; Pǝnd. 20:22; 24:29; Mat. 5:39; Rim. 12:17; 1Kor. 6:7; 1Pet. 3:9.

◘5:16 Mat. 5:12; Luⱪa 10:20; Rim. 12:12; Fil. 4:4.

◘5:17 Luⱪa 18:1; Rim. 12:12; Kol. 4:2.

◘5:18 Əf. 5:20.

◼5:19 «Roⱨning otini ɵqürmǝnglar» — grek tilida «Roⱨni ɵqürmǝnglar». «Roⱨ» Muⱪǝddǝs Roⱨ, ǝlwǝttǝ. «Muⱪǝddǝs Roⱨning oti» ixǝngǝn adǝmning ⱪǝlbidǝ yahxiliⱪ ⱪilixⱪa yaki bolupmu mǝlum bir roⱨiy iltipatni bildürüxkǝ küqlük ilⱨam pǝyda ⱪilƣan bolsa uni «ɵqürüx»kǝ bolmaydu. Muxu sɵzlǝr bǝlkim bexarǝt berix yaki baxⱪa mɵjizilik iltipatlarni kɵzdǝ tutidu; keyinki ayǝt bilǝn munaswiti bar.

◘5:19 1Kor. 14:30.

◼5:20 «Aranglarda pǝyƣǝmbǝrlǝrqǝ yǝtküzülgǝn bexarǝtlik sɵzlǝrni kǝmsitmǝnglar» — grek tilida «pǝyƣǝmbǝrlik sɵzlǝr». «Roⱨiy iltipatlar» toƣruluⱪ «Korintliⱪlarƣa (1)»diki «ⱪoxumqǝ sɵz»imizni kɵrüng.

◘5:21 1Yuⱨ. 4:1.

◼5:22 «Yamanliⱪning ⱨǝrⱪandaⱪ xǝklidin ɵzünglarni yiraⱪ tutunglar» — «yamanliⱪning ⱨǝrⱪandaⱪ xǝkli» yamanliⱪning ⱨǝr hilliⱪliⱪini ⱨǝmdǝ yaman ixtǝk kɵrünüp ⱪalidiƣan ɵz iqigǝ alidu. Etiⱪadqilar ⱨǝtta «yaman ixtǝk kɵrünüp ⱪalidiƣan» ixtimu bolmasliⱪⱪa kɵngül bɵlüxigǝ toƣra kelidu.

◘5:22 Fil. 4:8.

◼5:23 «Hatirjǝmlikning Igisi bolƣan Huda» — grek tilida: «Hatirjǝmlikning Hudasi» — demǝk, hatirjǝmlik bǝrgüqi ⱨǝm Ɵzi ⱨǝrdaim hatirjǝmliktǝ turƣuqi Hudadur.

◘5:23 1Kor. 1:8; Fil. 4:9; 1Tes. 3:13.

◼5:24 «Silǝrni Qaⱪirƣuqi bolsa sadiⱪ-wapadur, U uni jǝzmǝn ada ⱪilmay ⱪalmaydu» — «silǝrni Qaⱪirƣuqi» — Huda, ǝlwǝttǝ.

◘5:24 1Kor. 1:9; 10:13; 2Kor. 1:18; 2Tes. 3:3.

◘5:26 Rim. 16:16; 1Kor. 16:20; 2Kor. 13:12; 1Pet. 5:14.

© 2010 Mukeddes Kalam - Uyghur Bible Translation Committee