- Zǝbur
- <
- 56
- >

56
56-küy •••• Ziyankǝxlikkǝ uqriƣuqining duasi
1 Nǝƣmiqilǝrning bexiƣa tapxurulup, «Hilwǝttiki dub dǝrǝhliridiki pahtǝk» degǝn aⱨangda oⱪulsun dǝp, Dawut yazƣan «Mihtam» küy (Filistiylǝr Gat xǝⱨiridǝ uni ǝsirgǝ alƣanda yezilƣan): —
I Huda, manga xǝpⱪǝt kɵrsǝtkǝysǝn,
Qünki insanlarning nǝpsi yoƣinap meni ⱪoƣlimaⱪta;
Kün boyi ular mǝn bilǝn jǝng ⱪilip meni basmaⱪta; ◘1Sam. 21:12,13,14
2 Meni kɵzligǝn rǝⱪiblirimning nǝpsi yoƣinap kün boyi meni ⱪoƣlimaⱪta;
Manga ⱨǝywǝ ⱪilip jǝng ⱪilƣuqilar intayin kɵptur!
3 Mǝn ⱪorⱪⱪan künümdǝ,
Mǝn Sanga tayinimǝn.
4 Mǝn sɵz-kalamini uluƣ dǝp mǝdⱨiyǝlǝydiƣan Hudaƣa,
Hudaƣila tayinimǝn;
Mǝn ⱪorⱪmaymǝn;
Naⱨayiti bir ǝt igisi meni nemǝ ⱪilalisun?
5 Ular kün boyi sɵzlirimni burmilaydu,
Ularning barliⱪ oyi manga ziyankǝxlik ⱪilixtur;
6 Ular top-top bolup adǝmni ⱪǝstilixip, yoxurunidu;
Peyimgǝ qüxüp, jenimni elixni kütidu.
7 Gunaⱨ bilǝn gunaⱨni yepip ⱪaqsa bolamdu?
Ƣǝziping bilǝn ǝllǝrni yǝrgǝ urƣaysǝn, i Huda!
8 Mening sǝrsanliⱪlirimni ɵzüng sanap kǝlgǝn;
Kɵzümdin aⱪⱪan yaxlirimni tulumungƣa toplap saⱪliƣaysǝn;
Bular dǝptiringdǝ pütüklük ǝmǝsmu?
9 Xuning bilǝn mǝn Sanga nida ⱪilƣan kündǝ,
Düxmǝnlirim qekinidu;
Mǝn xuni bildimki — Huda mǝn tǝrǝptidur!
10 Hudani — Uning sɵz-kalamini uluƣlaymǝn!
Pǝrwǝrdigarni — Uning sɵz-kalamini uluƣlaymǝn!
11 Hudanila tayanqim ⱪildim —
Mǝn ⱪorⱪmaymǝn, naⱨayiti xu bir insan meni nemǝ ⱪilalisun? ◘Zǝb. 118:6
12 Sanga ⱪilƣan wǝdilirimgǝ wapa ⱪilimǝn, i Huda;
Sanga tǝxǝkkür ⱪurbanliⱪlirini sunimǝn.
13 Qünki Sǝn jenimni ɵlümdin ⱪutuldurƣansǝn;
Sǝn putlirimni putlixixtin saⱪlimamsǝn?
Xuning bilǝn mǝn Hudaning ⱨuzurida, tiriklǝr turidiƣan yoruⱪluⱪta mangimǝn.

- Zǝbur
- <
- 56
- >

◘56:1 1Sam. 21:12,13,14

◘56:11 Zǝb. 118:6

© 2010 Mukeddes Kalam - Uyghur Bible Translation Committee