- Zǝbur
- <
- 132
- >

132
132-küy •••• Hudaning ǝⱨdǝ sanduⱪi wǝ Hudaning Dawutⱪa bolƣan wǝdisi •••• 1-ayǝttiki izaⱨatni kɵrüng
1 «Yuⱪiriƣa qiⱪix nahxisi»
I Pǝrwǝrdigar, Dawut üqün u tartⱪan barliⱪ jǝbir-japalarni yad ǝtkǝysǝn; ◼«I Pǝrwǝrdigar, Dawut üqün u tartⱪan jǝbir-japalarni yad ǝtkǝysǝn;....» — bu küy birinqidin, Dawutning Pǝrwǝrdigar üqün ibadǝthana ⱪuruxⱪa iqkǝn ⱪǝsimini bildüridu ⱨǝm xu qaƣdiki Hudaning Dawutⱪa jawab berip ⱪilƣan wǝdisini («2Sam.» 7-bab) ǝslitidu; ikkinqidin, Dawutning keyin Hudaning ǝⱨdǝ sanduⱪini Kiriat-Yearim (yǝni Əfrataⱨ, ɵz yurti bolƣan Bǝyt-Lǝⱨǝmgǝ yeⱪin) degǝn jaydin ǝkilip, tǝntǝnilik ⱨalda Yerusalemƣa kirgüzgǝnlikinimu ǝslitidu.
Bu küy bǝlkim Dawutning bir ǝwladi (Sulayman yaki uningdin keyinki birsi) padixaⱨ bolƣanda ⱪilƣan duasi boluxi mumkin.
«Dawut ... tartⱪan barliⱪ jǝbir-japalar» — muxu yǝrdǝ bǝlkim Dawutning Huda üqün muⱪǝddǝs bir ɵyni yasaxⱪa bolƣan ǝjirini kɵrsitixi mumkin.
2 U Pǝrwǝrdigarƣa ⱪandaⱪ ⱪǝsǝm iqkǝn,
Yaⱪuptiki ⱪudrǝt Igisigǝ ⱪandaⱪ wǝdǝ ⱪilƣan: —
3-5 «Pǝrwǝrdigarƣa turar jayni,
Yaⱪupning ⱪudrǝtlik Igisigǝ makanni tapmiƣuqǝ,
Ɵyümdiki ⱨujriƣa kirmǝymǝn,
Kariwattiki kɵrpǝmgǝ qiⱪmaymǝn,
Kɵzümgǝ uyⱪuni,
Ⱪapaⱪlirimƣa mügdǝxni bǝrmǝymǝn». ◘1Tar. 15:1
6 Mana, biz uning hǝwirini Əfrataⱨda angliduⱪ;
Uni ormanliⱪ etizlardin taptuⱪ; ◼«...biz uning hǝwirini Əfrataⱨda angliduⱪ» — «uning hǝwiri» bǝlkim birinqidin Hudaning ǝⱨdǝ sanduⱪini kɵrsitidu; ikkinqidin bexarǝtlik ⱨalda Mǝsiⱨning Bǝyt-Lǝⱨǝmdǝ tuƣuluxini kɵrsitixi mumkin. «Uni ormanliⱪ etizlardin taptuⱪ» — yaki «Uni Yaarning etizliridin taptuⱪ». «Yaar» «Kiriat-Yearim» boluxi mumkin («1Sam.» 7:1ni kɵrüng).
7 Uning turar jayliriƣa berip kirǝyli,
Uning tǝhtipǝri aldida sǝjdǝ ⱪilayli;
8 Ornungdin turƣin, i Pǝrwǝrdigar,
Sǝn ⱪudritingning ipadisi ǝⱨdǝ sanduⱪung bilǝn,
Ɵz aramgaⱨingƣa kirgin!
9 Kaⱨinliring ⱨǝⱪⱪaniyliⱪ bilǝn kiyindürülsun,
Mɵmin bǝndiliring tǝntǝnilik awazni yangratsun!
10 Ⱪulung Dawut üqün,
Ɵzüng mǝsiⱨ ⱪilƣiningning yüzini yandurmiƣaysǝn; ◼«Ⱪulung Dawut üqün, Ɵzüng mǝsiⱨ ⱪilƣiningning yüzini yandurmiƣaysǝn» — bǝlkim Dawutning padixaⱨ bolidiƣan ǝwladi üqün ⱪilƣan duasi. Hudaning «mǝsiⱨ ⱪilƣini» toƣruluⱪ yuⱪiriⱪi 2-küy wǝ izaⱨatlarni, xundaⱪla «Tǝbirlǝr»nimu kɵrüng.
11 Pǝrwǝrdigar Ɵz ⱨǝⱪiⱪiti bilǝn Dawutⱪa xu ⱪǝsǝmni ⱪildi,
U uningdin ⱨeq yanmaydu: —
U: — «Ɵz puxtingdin qiⱪⱪan mewidin birsini tǝhtingdǝ olturƣuzimǝn; ◘2Sam. 7:12; 1Pad. 8:25; 2Tar. 6:16; Luⱪa 1:69
12 Pǝrzǝntliring Mening ǝⱨdǝmni,
Ⱨǝm Mǝn ularƣa ɵgitidiƣan agaⱨ-guwaⱨlirimni tutsa,
Ularning pǝrzǝntliri mǝnggügǝ tǝhtingdǝ olturidu» — degǝn.
13 Qünki Pǝrwǝrdigar Zionni talliƣan;
U Ɵz makani üqün uni haliƣan.
14 Mana U: — «Bu mǝnggügǝ bolidiƣan aramgaⱨimdur;
Muxu yǝrdǝ turimǝn;
Qünki Mǝn uni halaymǝn. ◘Zǝb. 68:16; 132:8
15 Mǝn uning rizⱪini intayin zor bǝrikǝtlǝymǝn;
Uning yoⱪsullirini nan bilǝn ⱪandurimǝn;
16 Uning kaⱨinliriƣa nijatliⱪni kiygüzimǝn,
Uning mɵmin bǝndiliri xadliⱪtin tǝntǝnilik awazni yangritidu. ◘2Tar. 6:41
17 Mǝn bu yǝrdǝ Dawutning münggüzini bihlandurimǝn;
Ɵzümning mǝsiⱨ ⱪilƣinim üqün yoruⱪ bir qiraƣ bekitkǝnmǝn; ◘Luⱪa 1:69
18 Uning düxmǝnlirigǝ xǝrmǝndilikni kiygüzimǝn;
Əmma uning kiygǝn taji bexida ronaⱪ tapidu» — dedi.

- Zǝbur
- <
- 132
- >

◼132:1 «I Pǝrwǝrdigar, Dawut üqün u tartⱪan jǝbir-japalarni yad ǝtkǝysǝn;....» — bu küy birinqidin, Dawutning Pǝrwǝrdigar üqün ibadǝthana ⱪuruxⱪa iqkǝn ⱪǝsimini bildüridu ⱨǝm xu qaƣdiki Hudaning Dawutⱪa jawab berip ⱪilƣan wǝdisini («2Sam.» 7-bab) ǝslitidu; ikkinqidin, Dawutning keyin Hudaning ǝⱨdǝ sanduⱪini Kiriat-Yearim (yǝni Əfrataⱨ, ɵz yurti bolƣan Bǝyt-Lǝⱨǝmgǝ yeⱪin) degǝn jaydin ǝkilip, tǝntǝnilik ⱨalda Yerusalemƣa kirgüzgǝnlikinimu ǝslitidu. Bu küy bǝlkim Dawutning bir ǝwladi (Sulayman yaki uningdin keyinki birsi) padixaⱨ bolƣanda ⱪilƣan duasi boluxi mumkin. «Dawut ... tartⱪan barliⱪ jǝbir-japalar» — muxu yǝrdǝ bǝlkim Dawutning Huda üqün muⱪǝddǝs bir ɵyni yasaxⱪa bolƣan ǝjirini kɵrsitixi mumkin.

◘132:3-5 1Tar. 15:1

◼132:6 «...biz uning hǝwirini Əfrataⱨda angliduⱪ» — «uning hǝwiri» bǝlkim birinqidin Hudaning ǝⱨdǝ sanduⱪini kɵrsitidu; ikkinqidin bexarǝtlik ⱨalda Mǝsiⱨning Bǝyt-Lǝⱨǝmdǝ tuƣuluxini kɵrsitixi mumkin. «Uni ormanliⱪ etizlardin taptuⱪ» — yaki «Uni Yaarning etizliridin taptuⱪ». «Yaar» «Kiriat-Yearim» boluxi mumkin («1Sam.» 7:1ni kɵrüng).

◼132:10 «Ⱪulung Dawut üqün, Ɵzüng mǝsiⱨ ⱪilƣiningning yüzini yandurmiƣaysǝn» — bǝlkim Dawutning padixaⱨ bolidiƣan ǝwladi üqün ⱪilƣan duasi. Hudaning «mǝsiⱨ ⱪilƣini» toƣruluⱪ yuⱪiriⱪi 2-küy wǝ izaⱨatlarni, xundaⱪla «Tǝbirlǝr»nimu kɵrüng.

◘132:11 2Sam. 7:12; 1Pad. 8:25; 2Tar. 6:16; Luⱪa 1:69

◘132:14 Zǝb. 68:16; 132:8

◘132:16 2Tar. 6:41

◘132:17 Luⱪa 1:69

© 2010 Mukeddes Kalam - Uyghur Bible Translation Committee