- Pǝnd-nǝsiⱨǝtlǝr
- <
- 12
- >

12
1 Kimki tǝrbiyini ⱪǝdirlisǝ, bilimnimu sɵygüqidur;
Lekin tǝnbiⱨkǝ nǝprǝtlǝngǝn nadan-ⱨamaⱪǝttur.
2 Yahxi niyǝtlik adǝm Pǝrwǝrdigarning iltipatiƣa erixǝr;
Əmma Pǝrwǝrdigar ⱨiylǝ-mikirlik adǝmning gunaⱨini bekitǝr.
3 Adǝmlǝr yamanliⱪ ⱪilip amanliⱪ tapalmas;
Lekin ⱨǝⱪⱪaniylarning yiltizi tǝwrǝnmǝs. ◘Pǝnd. 10:25
4 Pǝzilǝtlik ayal erining tajidur;
Əmma uni uyatⱪa salƣuqi hotun uning ustihinini qiritǝr. ◘1Kor. 11:7
5 Ⱨǝⱪⱪaniy adǝmning oy-pikri durus ⱨɵküm qiⱪirar;
Yamanlarning nǝsiⱨǝtliri mǝkkarliⱪtur. ◼«... oy-pikri durus ⱨɵküm qiⱪirar» — yaki: «...oy-pikri durustur».
6 Yamanlarning sɵzliri ⱪan tɵkidiƣan ⱪiltaⱪtur;
Lekin durusning sɵzi adǝmni ⱪiltaⱪtin ⱪutuldurar. ◘Pǝnd. 1:11,18; 11:9
7 Yamanlar aƣdurulup, yoⱪilar;
Lekin ⱨǝⱪⱪaniylarning ɵyi mǝzmut turar. ◼«Yamanlar aƣdurulup, yoⱪilar» — baxⱪa birhil tǝrjimisi: «Yamanlar aƣdurulƣanda, yoⱪilar». ◘Zǝb. 37:36-40; Pǝnd. 11:21
8 Adǝm ɵz zerikliki bilǝn mahtaxⱪa sazawǝr bolar;
Əgri niyǝtlik kixi kɵzgǝ ilinmas.
9 Peⱪir turup hizmǝtkari bar kixi,
Ɵzini qong tutup aq yürgǝn kixidin yahxidur. ◘Pǝnd. 13:7
10 Ⱨǝⱪⱪaniy adǝm ɵz uliƣinimu asrar;
Əmma rǝzil adǝmning bolsa ⱨǝtta rǝⱨimdilliⱪimu zalimliⱪtur. ◘Ⱪan. 25:4
11 Tirixip teriⱪqiliⱪ ⱪilƣan deⱨⱪanning ⱪorsiⱪi toⱪ bolar;
Əmma ham hiyallarƣa berilgǝn kixining ǝⱪli yoⱪtur. ◘Pǝnd. 28:19
12 Yaman adǝm yamanliⱪ ⱪiltiⱪini kɵzlǝp olturar;
Əmma ⱨǝⱪⱪaniy adǝmning yiltizi mewǝ berip turar.
13 Yaman adǝm ɵz aƣzining gunaⱨidin tutular;
Ⱨǝⱪⱪaniy adǝm muxǝⱪⱪǝt-ⱪiyinqiliⱪtin ⱪutular. ◼«Yaman adǝm ɵz aƣzining gunaⱨidin tutular» — yaki «Eƣizdiki itaǝtsizliktin rǝzil tuzaⱪ qiⱪar». ◘Pǝnd. 10:14; 18:7
14 Adǝm ɵz aƣzining mewisidin ⱪanaǝt tapar;
Ɵz ⱪoli bilǝn ⱪilƣanliridin uningƣa yandurular. ◘Pǝnd. 13:2
15 Əhmǝⱪ ɵz yolini toƣra dǝp bilǝr;
Əmma dǝwǝtkǝ ⱪulaⱪ salƣan kixi aⱪilanidur. ◘Pǝnd. 3:7
16 Əhmǝⱪning aqqiⱪi kǝlsǝ, tezla bilinǝr;
Zerǝk kixi ⱨaⱪarǝtkǝ sǝwr ⱪilar, sǝtqilikni axkarilimas. ◼«...ⱨaⱪarǝtkǝ sǝwr ⱪilar, sǝtqilikni axkarilimas» — ibraniy tilida bu ikki ibarǝ «ikki bisliⱪ» bir sɵz bilǝnla ipadilǝngǝn.
17 Ⱨǝⱪiⱪǝtni eytⱪan kixidin adalǝt bilinǝr;
Yalƣan guwaⱨliⱪ ⱪilƣuqidin aldamqiliⱪ bilinǝr. ◘Pǝnd. 14:5
18 Bǝzlilǝrning yeniklik bilǝn eytⱪan gepi adǝmgǝ sanjilƣan ⱪiliqⱪa ohxar;
Biraⱪ aⱪilanining tili dǝrdkǝ dǝrmandur. ◘Zǝb. 57:4; 59:7; Pǝnd. 16:27
19 Rastqil mǝnggü turƣuzulidu;
Lǝwzi yalƣan bolsa birdǝmliktur. ◼«rastqil» — ibraniy tilida «ⱨǝⱪiⱪǝtning lewi». «lǝwzi yalƣan bolsa birdǝmliktur.» — ibraniy tilida «yalƣanqi til bolsa birdǝmliktur».
20 Yamanliⱪning koyida yürgüqining kɵnglidǝ ⱨiylǝ saⱪlanƣandur;
Amanliⱪni dǝwǝt ⱪilƣuqilar huxalliⱪⱪa qɵmǝr.
21 Ⱨǝⱪⱪaniy adǝmning bexiƣa ⱨeq külpǝt qüxmǝs;
Ⱪǝbiⱨlǝr bala-ⱪazaƣa qɵmülǝr.
22 Yalƣan sɵzlǝydiƣanning lǝwliri Pǝrwǝrdigarƣa yirginqliktur;
Lekin lǝwzidǝ turƣanlarƣa U apirin eytar.
23 Pǝmlik adǝm bilimini yoxurar;
Biraⱪ ǝhmǝⱪ nadanliⱪini jakarlar. ◘Pǝnd. 13:16; 15:2
24 Tirixqan ⱪol ⱨoⱪuⱪ tutar;
Ⱨurun ⱪol alwanƣa tutular. ◘Pǝnd. 10:4
25 Kɵngülning ƣǝm-ǝndixisi kixini mükqǝytǝr;
Lekin meⱨribanǝ bir sɵz kixini roⱨlandurar. ◘Pǝnd. 15:13
26 Ⱨǝⱪⱪaniy kixi ɵz dosti bilǝn birgǝ yol izdǝr;
Biraⱪ yamanlarning yoli ɵzlirini adaxturar. ◼«Ⱨǝⱪⱪaniy kixi ɵz dosti bilǝn birgǝ yol izdǝr» — baxⱪa hil tǝrjimiliri: «Ⱨǝⱪⱪaniy kixi ɵz dostining kɵnglidikini tǝkxürǝr», «Ⱨǝⱪⱪaniy kixi dost tutuxta sǝgǝk bolar» yaki «Ⱨǝⱪⱪaniy kixi ɵz dostiƣa yol kɵrsitǝr».
27 Ⱨurun ɵzi tutⱪan owni pixurup yeyǝlmǝs;
Biraⱪ ǝtiwarliⱪ bayliⱪlar tirixqanƣa mǝnsuptur. ◼«Biraⱪ ǝtiwarliⱪ bayliⱪlar tirixqanƣa mǝnsuptur» — baxⱪa birhil tǝrjimisi: «Biraⱪ tirixqan kixi ɵz tǝǝlluⱪatini ǝtiwarlaydu».
28 Ⱨǝⱪⱪaniyliⱪning yolida ⱨayat tepilar;
Xu yolda ɵlüm kɵrünmǝstur.

- Pǝnd-nǝsiⱨǝtlǝr
- <
- 12
- >

◘12:3 Pǝnd. 10:25

◘12:4 1Kor. 11:7

◼12:5 «... oy-pikri durus ⱨɵküm qiⱪirar» — yaki: «...oy-pikri durustur».

◘12:6 Pǝnd. 1:11,18; 11:9

◼12:7 «Yamanlar aƣdurulup, yoⱪilar» — baxⱪa birhil tǝrjimisi: «Yamanlar aƣdurulƣanda, yoⱪilar».

◘12:7 Zǝb. 37:36-40; Pǝnd. 11:21

◘12:9 Pǝnd. 13:7

◘12:10 Ⱪan. 25:4

◘12:11 Pǝnd. 28:19

◼12:13 «Yaman adǝm ɵz aƣzining gunaⱨidin tutular» — yaki «Eƣizdiki itaǝtsizliktin rǝzil tuzaⱪ qiⱪar».

◘12:13 Pǝnd. 10:14; 18:7

◘12:14 Pǝnd. 13:2

◘12:15 Pǝnd. 3:7

◼12:16 «...ⱨaⱪarǝtkǝ sǝwr ⱪilar, sǝtqilikni axkarilimas» — ibraniy tilida bu ikki ibarǝ «ikki bisliⱪ» bir sɵz bilǝnla ipadilǝngǝn.

◘12:17 Pǝnd. 14:5

◘12:18 Zǝb. 57:4; 59:7; Pǝnd. 16:27

◼12:19 «rastqil» — ibraniy tilida «ⱨǝⱪiⱪǝtning lewi». «lǝwzi yalƣan bolsa birdǝmliktur.» — ibraniy tilida «yalƣanqi til bolsa birdǝmliktur».

◘12:23 Pǝnd. 13:16; 15:2

◘12:24 Pǝnd. 10:4

◘12:25 Pǝnd. 15:13

◼12:26 «Ⱨǝⱪⱪaniy kixi ɵz dosti bilǝn birgǝ yol izdǝr» — baxⱪa hil tǝrjimiliri: «Ⱨǝⱪⱪaniy kixi ɵz dostining kɵnglidikini tǝkxürǝr», «Ⱨǝⱪⱪaniy kixi dost tutuxta sǝgǝk bolar» yaki «Ⱨǝⱪⱪaniy kixi ɵz dostiƣa yol kɵrsitǝr».

◼12:27 «Biraⱪ ǝtiwarliⱪ bayliⱪlar tirixqanƣa mǝnsuptur» — baxⱪa birhil tǝrjimisi: «Biraⱪ tirixqan kixi ɵz tǝǝlluⱪatini ǝtiwarlaydu».

© 2010 Mukeddes Kalam - Uyghur Bible Translation Committee