- Pǝnd-nǝsiⱨǝtlǝr
- <
- 19
- >

19
1 Pǝzilǝtlik yolda mangƣan kǝmbǝƣǝl,
Ⱨiyligǝr sɵzlük ǝhmǝⱪtin yahxidur. ◘Pǝnd. 28:6
2 Yǝnǝ, ƣǝyriti bar kixi bilimsiz bolsa bolmas;
Aldirangƣu yoldin qiⱪar. ◼«bolmas» — ibraniy tilida «yahxi ǝmǝs». «Aldirangƣu yoldin qiⱪar» — ibraniy tilida «Ayaƣlirini aldiratⱪuqi kixi hata ⱪǝdǝm basar».
3 Kixining ǝhmǝⱪliⱪi ɵz yolini astin-üstin ⱪiliwetǝr;
Xundaⱪ turuⱪluⱪ u kɵnglidǝ Pǝrwǝrdigardin rǝnjip aƣrinar. ◘Yaⱪ. 1:13,14,15
4 Bayliⱪ dostni kɵp ⱪilar;
Miskinlǝr bar dostidinmu ayrilip ⱪalar. ◘Pǝnd. 14:20
5 Yalƣan guwaⱨliⱪ ⱪilƣan jazalanmay ⱪalmas;
Yalƣan eytⱪuqimu jazadin ⱪutulalmas. ◼«Yalƣan eytⱪuqi...» — ibraniy tilida «Yalƣan (sɵz) püwligüqi....» ◘Ⱪan. 19:19; Pǝnd. 21:28
6 Tola adǝm sehiydin iltipat kɵzlǝr;
Sowƣat berip turƣuqiƣa ⱨǝmmǝ kixi dosttur. ◼«Tola adǝm sehiydin iltipat kɵzlǝr...» — yaki «Tola adǝm ǝmirdin iltipat kɵzlǝr...».
7 Namratlaxⱪandin ⱪerindaxlirimu zerikǝr;
Uning dostliri tehimu yiraⱪ ⱪaqar;
Yalwurup ⱪoƣlisimu, ular tepilmas. ◘Pǝnd. 14:20
8 Pǝm-parasǝtkǝ erixküqi ɵzigǝ kɵyünǝr;
Nurni saⱪliƣan kixining bǝhti bolar.
9 Yalƣan guwaⱨliⱪ ⱪilƣan jazalanmay ⱪalmas;
Yalƣan eytⱪuqimu ⱨalak bolar. ◼«Yalƣan eytⱪuqi...» — ibraniy tilida «Yalƣan (sɵz) püwligüqi...».
10 Ⱨǝxǝmǝtlik turmux ǝhmǝⱪⱪǝ yaraxmas;
Ⱪulning ǝmǝldarlar üstidin ⱨɵküm sürüxi tehimu ⱪamlaxmas. ◘Pǝnd. 30:22
11 Danixmǝnlik igisini asanliⱪqǝ aqqiⱪlanmaydiƣan ⱪilar;
Hataliⱪni yoputup kǝqürüx uning xɵⱨritidur.
12 Padixaⱨning ƣǝzipi xirning ⱨuwlixiƣa ohxax dǝⱨxǝtlik bolar;
Uning xǝpⱪiti yumran ot-qɵpkǝ qüxkǝn xǝbnǝmdǝk xerindur. ◘Pǝnd. 16:14,15; 20:2
13 Əhmǝⱪ oƣul atisi üqün bala-ⱪazadur;
Uruxⱪaⱪ hotunning zarlaxliri tohtimay temip qüxkǝn tamqǝ-tamqǝ yeƣinƣa ohxaxtur. ◘Pǝnd. 10:1; 15:20; 17:25; 21:19; 27:15
14 Ɵy bilǝn mal-mülük ata-bowilardin mirastur;
Biraⱪ pǝm-parasǝtlik hotun Pǝrwǝrdigarning iltipatidindur. ◘Pǝnd. 18:22
15 Ⱨurunluⱪ kixini ƣǝplǝt uyⱪuƣa ƣǝrⱪ ⱪilar;
Bikar tǝlǝp aqarqiliⱪning dǝrdini tartar. ◘Pǝnd. 6:9; 10:4; 20:13
16 Pǝrwǝrdigarning ǝmrigǝ ǝmǝl ⱪilƣan kixi ɵz jenini saⱪlar;
Ɵz yolliridin ⱨezi bolmiƣan kixi ɵlǝr. ◼«Ɵz yolliridin ⱨezi bolmiƣan kixi ɵlǝr» — yaki «Uning (demǝk, Pǝrwǝrdigarning) yollirini kǝmsitkǝn kixi ɵlǝr». ◘Pǝnd. 3:21,22; Luⱪa 11:28
17 Kǝmbǝƣǝllǝrgǝ rǝⱨimdilliⱪ ⱪilƣan,
Pǝrwǝrdigarƣa ⱪǝrz bǝrgǝn bilǝn barawǝrdur;
Uning xǝpⱪitini Pǝrwǝrdigar ⱪayturar.
18 Pǝrzǝntingning tǝrbiyini ⱪobul ⱪilixiƣa ümidwar bolup,
Uni jazalap tǝrbiyǝ berip turƣin;
Lekin uni ɵlgüqǝ har bolsun degüqi bolma. ◼«Lekin uni ɵlgüqǝ har bolsun degüqi bolma» — baxⱪa birhil tǝrjimisi: «....biraⱪ uning yiƣa-zarliriƣa ⱪulaⱪ salma». ◘Pǝnd. 13:24; 23:13; Əf. 6:4
19 Ⱪǝⱨrlik kixi jaza tartar;
Uni ⱪutⱪuzmaⱪqi bolsang, ⱪayta-ⱪayta ⱪutⱪuzuxung kerǝk.
20 Nǝsiⱨǝtni angliƣin, tǝrbiyǝni ⱪobul ⱪilƣin,
Undaⱪ ⱪilƣanda keyinki künliringdǝ dana bolisǝn.
21 Kixining kɵnglidǝ nurƣun niyǝtlǝr bar;
Ahirida pǝⱪǝt Pǝrwǝrdigarning dalalǝt-ⱨidayitidin qiⱪⱪan ix aⱪar. ◘Ayup 23:13; Zǝb. 33:11; 115:3; Yǝx. 46:10
22 Kixining yeⱪimliⱪi uning meⱨir-muⱨǝbbitidindur;
Miskin bolux yalƣanqiliⱪtin yahxidur.
23 Pǝrwǝrdigardin ǝyminix kixini ⱨayatⱪa erixtürǝr;
U kixi hatirjǝm, toⱪ yaxap, bala-ⱪaza qüxürülüxidin haliy bolar. ◘Zǝb. 34:9-10
24 Ⱨurun ⱪolini sunup ⱪaqiƣa tiⱪⱪini bilǝn,
Ƣizani aƣziƣa selixⱪimu ⱨurunluⱪ ⱪilar. ◘Pǝnd. 26:15
25 Ⱨakawurƣa ⱪilinƣan tayaⱪ jazasi saddiƣa ⱪilinƣan ibrǝttur;
Yorutulƣan kixigǝ berilgǝn tǝnbiⱨ,
Uning bilimini tehimu ziyadǝ ⱪilar. ◘Pǝnd. 21:11
26 Atisining melini buliƣan,
Anisini ɵyidin ⱨǝydǝp qiⱪarƣan,
Rǝswaliⱪ, iza-aⱨanǝt ⱪaldurƣuqi oƣuldur.
27 I oƣul, nǝsiⱨǝtkǝ ⱪuliⱪingni yopuruwalsang,
Əⱪilning tǝlimliridin yiraⱪlaxⱪiningdur. ◼«I oƣul, ... ǝⱪilning tǝlimliridin yiraⱪlaxⱪiningdur» — baxⱪa birhil tǝrjimisi: «I oƣlum, ǝⱪilning tǝlimliridin yiraⱪlaxturidiƣan sɵzlǝrni anglaxtin ɵzüngni tart!».
28 Pǝskǝx guwaⱨqi adalǝtni mazaⱪ ⱪilƣuqidur;
Yaman adǝmning aƣzi rǝzillikni yutar. ◼«Pǝskǝx guwaⱨqi» — ibraniy tilida: «Belialning (Iblisning) guwaⱨqisi».
29 Ⱨakawurlar üqün jazalar tǝyyardur,
Əhmǝⱪlǝrning dümbisigǝ uridiƣan ⱪamqa tǝyyardur. ◼«Ⱨakawurlar» — yaki «Mǝshirǝ ⱪilƣuqilar».

- Pǝnd-nǝsiⱨǝtlǝr
- <
- 19
- >

◘19:1 Pǝnd. 28:6

◼19:2 «bolmas» — ibraniy tilida «yahxi ǝmǝs». «Aldirangƣu yoldin qiⱪar» — ibraniy tilida «Ayaƣlirini aldiratⱪuqi kixi hata ⱪǝdǝm basar».

◘19:3 Yaⱪ. 1:13,14,15

◘19:4 Pǝnd. 14:20

◼19:5 «Yalƣan eytⱪuqi...» — ibraniy tilida «Yalƣan (sɵz) püwligüqi....»

◘19:5 Ⱪan. 19:19; Pǝnd. 21:28

◼19:6 «Tola adǝm sehiydin iltipat kɵzlǝr...» — yaki «Tola adǝm ǝmirdin iltipat kɵzlǝr...».

◘19:7 Pǝnd. 14:20

◼19:9 «Yalƣan eytⱪuqi...» — ibraniy tilida «Yalƣan (sɵz) püwligüqi...».

◘19:10 Pǝnd. 30:22

◘19:12 Pǝnd. 16:14,15; 20:2

◘19:13 Pǝnd. 10:1; 15:20; 17:25; 21:19; 27:15

◘19:14 Pǝnd. 18:22

◘19:15 Pǝnd. 6:9; 10:4; 20:13

◼19:16 «Ɵz yolliridin ⱨezi bolmiƣan kixi ɵlǝr» — yaki «Uning (demǝk, Pǝrwǝrdigarning) yollirini kǝmsitkǝn kixi ɵlǝr».

◘19:16 Pǝnd. 3:21,22; Luⱪa 11:28

◼19:18 «Lekin uni ɵlgüqǝ har bolsun degüqi bolma» — baxⱪa birhil tǝrjimisi: «....biraⱪ uning yiƣa-zarliriƣa ⱪulaⱪ salma».

◘19:18 Pǝnd. 13:24; 23:13; Əf. 6:4

◘19:21 Ayup 23:13; Zǝb. 33:11; 115:3; Yǝx. 46:10

◘19:23 Zǝb. 34:9-10

◘19:24 Pǝnd. 26:15

◘19:25 Pǝnd. 21:11

◼19:27 «I oƣul, ... ǝⱪilning tǝlimliridin yiraⱪlaxⱪiningdur» — baxⱪa birhil tǝrjimisi: «I oƣlum, ǝⱪilning tǝlimliridin yiraⱪlaxturidiƣan sɵzlǝrni anglaxtin ɵzüngni tart!».

◼19:28 «Pǝskǝx guwaⱨqi» — ibraniy tilida: «Belialning (Iblisning) guwaⱨqisi».

◼19:29 «Ⱨakawurlar» — yaki «Mǝshirǝ ⱪilƣuqilar».

© 2010 Mukeddes Kalam - Uyghur Bible Translation Committee