- Tesalonikaliⱪlarƣa «1»
- <
- 4
- >

4
Hudani hursǝn ⱪilidiƣan ⱨayat yoli
1 Ahirida, i ⱪerindaxlar, biz Rǝb Əysada turup silǝrdin xuni ɵtünimiz ⱨǝm jekilǝymizki, silǝr bizdin Hudani hursǝn ⱪilixⱪa ⱪandaⱪ mengixinglar kerǝklikini tapxuruwalƣininglardǝk ⱨǝm ⱨazir xu boyiqǝ mengiwatⱪininglardǝk, xundaⱪ ⱪilixinglar tehimu exip taxⱪay. ◘Fil. 1:27; 1Tes. 2:12. 2 Qünki silǝr bizning Rǝb Əysa arⱪiliⱪ silǝrgǝ nemǝ ǝmrlǝrni tapiliƣanliⱪimizni bilisilǝr. 3 Qünki Hudaning iradisi xuki, pak-muⱪǝddǝs ⱪilinix, ⱨǝrⱪandaⱪ buzuⱪqiliⱪtin saⱪlinix, ◘Rim. 12:2; Əf. 5:27; Fil. 4:8. 4-5 yǝni ⱨǝrbiringlar Hudani tonumaydiƣan taipilǝrdǝk xǝⱨwaniy ⱨǝwǝslǝrgǝ berilmǝy, bǝlki ⱪandaⱪ ⱪilip ɵz tenini baxⱪurup, uni pak-muⱪǝddǝsliktǝ ar-nomus bilǝn saⱪlaxni ɵginiwelixtur. ◼«.... bǝlki ⱪandaⱪ ⱪilip ɵz tenini baxⱪurup, uni pak-muⱪǝddǝsliktǝ ar-nomus bilǝn saⱪlaxni ɵginiwelixtur» — grek tilida «ɵz teni» «ɵz qinisi» degǝn bilǝn ipadilinidu. Xunga jümlining ǝng ahirⱪi bɵlikini «Hudaning iradisi... ɵz jora-ⱨǝmraⱨini tepip, pak-muⱪǝddǝslik wǝ ar-nomusluⱪta ⱨayat ɵtküzüxni ɵginiwelixtur» yaki «ɵz pak-muⱪǝddǝslik wǝ ar-nomusluⱪinglarni saⱪlap, ɵz jora-ⱨǝmraⱨinglar bilǝn yaxaxni ɵginiwelixtur» dǝpmu qüxinixkǝ bolidu. Qong imkaniyǝt barki, rosul tǝrjimimizdikidǝk xundaⱪla bu ikki mǝninimu bildürmǝkqi bolƣan. Hudaning bekitkini bilǝn nikaⱨlanƣan ǝr-ayal bǝribir «bir tǝn»dur. ◘1Kor. 15:34; Əf. 4:18. 6 Bu jǝⱨǝtlǝrdǝ ⱨeqkim ɵz ⱪerindixining ⱨǝⱪⱪigǝ qang selip, ɵz payda-mǝnpǝitini ⱪoƣlimisun; qünki biz ilgiri silǝrgǝ qüxǝndürüp toluⱪ agaⱨlandurƣinimizdǝk, barliⱪ muxundaⱪ ixlarda Rǝb Ɵzi intiⱪam alƣuqidur. 7 Qünki Huda bizni napakliⱪⱪa ǝmǝs, bǝlki pak-muⱪǝddǝsliktǝ yaxaxⱪa qaⱪirdi. ◘Yuⱨ. 17:19; 1Kor. 1:2. 8 Xuning üqün bu ⱨǝⱪiⱪǝtni rǝt ⱪilƣan adǝm, insaniy ⱨoⱪuⱪni ǝmǝs, bǝlki silǝrgǝ Muⱪǝddǝs Roⱨini ata ⱪilƣuqi Hudani rǝt ⱪilƣan bolidu. ◘Luⱪa 10:16; 1Kor. 7:40.
9 Əmdi ⱪerindaxliⱪ meⱨir-muⱨǝbbǝtkǝ kǝlsǝk, bu toƣrisida silǝrgǝ yezip olturiximizning ⱨajiti yoⱪ. Qünki Huda Ɵzi bir-biringlarƣa meⱨir-muⱨǝbbǝt kɵrsitixni ɵgǝtmǝktǝ. ◘Law. 19:18; Mat. 22:39; Yuⱨ. 13:34; 15:12; Əf. 5:2; 1Pet. 4:8; 1Yuⱨ. 3:23; 4:21. 10 Qünki silǝr pütkül Makedoniyǝ ɵlkisidiki ⱨǝmmǝ ⱪerindaxlarƣa xundaⱪ ⱪiliwatisilǝr; xundaⱪ bolsimu, i ⱪerindaxlar, xundaⱪ ⱪilixⱪa berilip tehimu exip texixinglarni, 11 xundaⱪla biz silǝrgǝ tapiliƣinimizdǝk, tinq yürüxni, baxⱪilarning ixliriƣa arilaxmay, ɵz ixinglar bilǝn bolup, ikki ⱪolunglarƣa tayinip yaxaxni nixan ⱪilip intilixinglarni ɵtünimiz. ◘Ros. 20:34; Əf. 4:28; 2Tes. 3:7,12. 12 Mana xundaⱪ ⱪilsanglar, sirttikilǝr aldida izzǝt-ⱨɵrmǝtkǝ sazawǝr bolup mangisilǝr wǝ ⱨeqkimning ⱪoliƣa beⱪinip ⱪalmaysilǝr. ◼«Mana xundaⱪ ⱪilsanglar, sirttikilǝr aldida izzǝt-ⱨɵrmǝtkǝ sazawǝr bolup mangisilǝr wǝ ⱨeqkimning ⱪoliƣa beⱪinip ⱪalmaysilǝr» — «sirttikilǝr» etiⱪadsizlar, jamaǝttin sirtta turƣanlarni kɵrsitidu.
Əysa Mǝsiⱨning ⱪayta kelixi
13 Lekin, ǝy ⱪerindaxlar, ümidsizlik iqidǝ yaxawatⱪan baxⱪa ⱨǝmmisidǝk, aranglardiki ɵlümdǝ uhlap ⱪalƣanlarƣa ⱪayƣurup ⱨǝsrǝt qǝkmǝslikinglar üqün ularning ⱨali toƣruluⱪ hǝwǝrsiz ⱪelixinglarni halimaymiz. ◼«(silǝrning) ... ularning ⱨali toƣruluⱪ hǝwǝrsiz ⱪelixinglarni halimaymiz» — «silǝrning... hǝwǝrsiz ⱪelixinglarni halimaymiz» degǝn bu ibarǝ adǝttǝ Rim imperatori yarliⱪ qüxürgǝndǝ ixlitidiƣan ibarǝ idi. Rosul ǝmdi keyinki gepini «alǝm imperatori Əysa Mǝsiⱨ»din kǝlgǝn dǝp puratmaⱪqi ohxaydu. ◘Law. 19:28; Ⱪan. 14:1; 2Sam. 12:20-23. 14 Qünki biz Əysaning ɵlüp tirilgǝnlikigǝ ixǝngǝnikǝnmiz, Əysa ⱪayta kǝlginidǝ, ɵlümdǝ Uningda uhlap ⱪalƣanlarni Huda Uning bilǝn billǝ elip kelidiƣanliⱪiƣa ixinimiz. 15 Qünki Rǝbning sɵz-kalami boyiqǝ silǝrgǝ xuni eytimizki, Rǝb ⱪayta kǝlgüqǝ tirik ⱪalƣan bizlǝr uning aldiƣa qiⱪiximiz jǝzmǝn ɵlümdǝ uhlap ⱪalƣanlarningkidin awwal bolmaydu; ◼«Rǝb ⱪayta kǝlgüqǝ tirik ⱪalƣan bizlǝr uning aldiƣa qiⱪiximiz jǝzmǝn ɵlümdǝ uhlap ⱪalƣanlarningkidin awwal bolmaydu» — «qiⱪiximiz» degǝn sɵz «asmanƣa kɵtürülüximiz»ni kɵtüridu. Keyinki ayǝtlǝrni kɵrüng. ◘1Kor. 15:22,51. 16 Qünki Rǝb ⱪattiⱪ bir nǝrǝ tartip, bax pǝrixtining awazi wǝ Hudaning kanay sadasi iqidǝ asmandin qüxidu wǝ Mǝsiⱨdǝ bolup ɵlgǝnlǝr awwal tirilidu; ◘Yǝx. 27:13; Zǝk. 9:14; Mat.24:31; 1Kor. 15:52; Wǝⱨ. 10:7, 11:15; 2Tes. 1:7. 17 andin tirik ⱪalƣan bizlǝr ular bilǝn birgǝ Rǝb bilǝn ⱨawada kɵrüxüx üqün, bulutlar arisiƣa elinip kɵtürülimiz; xuning bilǝn biz Rǝb bilǝn mǝnggü birgǝ bolimiz. ◼«andin tirik ⱪalƣan bizlǝr ular bilǝn birgǝ Rǝb bilǝn ⱨawada kɵrüxüx üqün, bulutlar arisiƣa elinip kɵtürülimiz; xuning bilǝn biz Rǝb bilǝn mǝnggü birgǝ bolimiz» — bu wǝⱪǝlǝr toƣruluⱪ «Kolossiliklǝrgǝ»diki (3:3 toƣruluⱪ) «ⱪoxumqǝ sɵz»imizni kɵrüng. 18 Xunga, bir-biringlarƣa bu sɵzlǝr bilǝn riƣbǝt-tǝsǝlli beringlar.

- Tesalonikaliⱪlarƣa «1»
- <
- 4
- >

◘4:1 Fil. 1:27; 1Tes. 2:12.

◘4:3 Rim. 12:2; Əf. 5:27; Fil. 4:8.

◼4:4-5 «.... bǝlki ⱪandaⱪ ⱪilip ɵz tenini baxⱪurup, uni pak-muⱪǝddǝsliktǝ ar-nomus bilǝn saⱪlaxni ɵginiwelixtur» — grek tilida «ɵz teni» «ɵz qinisi» degǝn bilǝn ipadilinidu. Xunga jümlining ǝng ahirⱪi bɵlikini «Hudaning iradisi... ɵz jora-ⱨǝmraⱨini tepip, pak-muⱪǝddǝslik wǝ ar-nomusluⱪta ⱨayat ɵtküzüxni ɵginiwelixtur» yaki «ɵz pak-muⱪǝddǝslik wǝ ar-nomusluⱪinglarni saⱪlap, ɵz jora-ⱨǝmraⱨinglar bilǝn yaxaxni ɵginiwelixtur» dǝpmu qüxinixkǝ bolidu. Qong imkaniyǝt barki, rosul tǝrjimimizdikidǝk xundaⱪla bu ikki mǝninimu bildürmǝkqi bolƣan. Hudaning bekitkini bilǝn nikaⱨlanƣan ǝr-ayal bǝribir «bir tǝn»dur.

◘4:4-5 1Kor. 15:34; Əf. 4:18.

◘4:7 Yuⱨ. 17:19; 1Kor. 1:2.

◘4:8 Luⱪa 10:16; 1Kor. 7:40.

◘4:9 Law. 19:18; Mat. 22:39; Yuⱨ. 13:34; 15:12; Əf. 5:2; 1Pet. 4:8; 1Yuⱨ. 3:23; 4:21.

◘4:11 Ros. 20:34; Əf. 4:28; 2Tes. 3:7,12.

◼4:12 «Mana xundaⱪ ⱪilsanglar, sirttikilǝr aldida izzǝt-ⱨɵrmǝtkǝ sazawǝr bolup mangisilǝr wǝ ⱨeqkimning ⱪoliƣa beⱪinip ⱪalmaysilǝr» — «sirttikilǝr» etiⱪadsizlar, jamaǝttin sirtta turƣanlarni kɵrsitidu.

◼4:13 «(silǝrning) ... ularning ⱨali toƣruluⱪ hǝwǝrsiz ⱪelixinglarni halimaymiz» — «silǝrning... hǝwǝrsiz ⱪelixinglarni halimaymiz» degǝn bu ibarǝ adǝttǝ Rim imperatori yarliⱪ qüxürgǝndǝ ixlitidiƣan ibarǝ idi. Rosul ǝmdi keyinki gepini «alǝm imperatori Əysa Mǝsiⱨ»din kǝlgǝn dǝp puratmaⱪqi ohxaydu.

◘4:13 Law. 19:28; Ⱪan. 14:1; 2Sam. 12:20-23.

◼4:15 «Rǝb ⱪayta kǝlgüqǝ tirik ⱪalƣan bizlǝr uning aldiƣa qiⱪiximiz jǝzmǝn ɵlümdǝ uhlap ⱪalƣanlarningkidin awwal bolmaydu» — «qiⱪiximiz» degǝn sɵz «asmanƣa kɵtürülüximiz»ni kɵtüridu. Keyinki ayǝtlǝrni kɵrüng.

◘4:15 1Kor. 15:22,51.

◘4:16 Yǝx. 27:13; Zǝk. 9:14; Mat.24:31; 1Kor. 15:52; Wǝⱨ. 10:7, 11:15; 2Tes. 1:7.

◼4:17 «andin tirik ⱪalƣan bizlǝr ular bilǝn birgǝ Rǝb bilǝn ⱨawada kɵrüxüx üqün, bulutlar arisiƣa elinip kɵtürülimiz; xuning bilǝn biz Rǝb bilǝn mǝnggü birgǝ bolimiz» — bu wǝⱪǝlǝr toƣruluⱪ «Kolossiliklǝrgǝ»diki (3:3 toƣruluⱪ) «ⱪoxumqǝ sɵz»imizni kɵrüng.

© 2010 Mukeddes Kalam - Uyghur Bible Translation Committee