- Timotiyƣa «1»
- <
- 6
- >

6
1 Ⱪulluⱪ boyunturuⱪ astida bolƣanlarning ⱨǝmmisi ɵz hojayinlirini ⱨǝr tǝrǝptǝ ⱨɵrmǝtlisun. Xundaⱪ ⱪilƣanda, Hudaning nami wǝ Uning tǝlimining ⱨaⱪarǝtkǝ uqrixidin saⱪlanƣili bolidu. ◘Əf. 6:5; Kol.3:22; Tit.2:9; 1Pet.2:18 2 Hojayinliri etiⱪadqi bolsa, ⱪulliri: «Biz ⱨǝmmimiz ohxaxla ⱪerindaxlarƣu» dǝp, ularƣa ⱨɵrmǝtsizlik ⱪilmisun. Əksiqǝ, ularƣa tehimu ǝstayidil hizmǝt ⱪilsun. Qünki ularning yahxi hizmitidin bǝⱨrimǝn bolidiƣanlar dǝl sadiⱪ etiⱪadqilar ⱨǝm sɵyümlük bǝndilǝrdur. Sǝn bu tǝlimlǝrni ɵgǝtkin wǝ jekiligin.
Yalƣan tǝlim wǝ pulpǝrǝslikning aⱪiwiti
3 Ohximiƣan tǝlimlǝrni tǝrƣib ⱪilƣan wǝ saƣlam sɵzlǝrni (yǝni Rǝbbimiz Əysa Mǝsiⱨning ⱨǝⱪ sɵzlirini), xundaⱪla ihlasmǝnlikkǝ yetǝklǝydiƣan tǝlimni ⱪobul ⱪilmiƣan kixi bolsa, 4 undaⱪlar dǝwǝⱪǝ kɵrǝnglǝp kǝtkǝn, ⱨeqnemǝ qüxǝnmǝydiƣan kixilǝrdindur. Ular niza-munazirǝ pǝyda ⱪilixⱪa wǝ gǝp talixixⱪa ⱨerismǝn; bundaⱪ ixlardin ⱨǝsǝthorluⱪ, jedǝl-majira, tɵⱨmǝt, rǝzil gumanhorluⱪ ⱨasil bolidu, ◘1Tim. 1:4; 2Tim. 2:23; Tit. 3:9. 5 ⱨǝmdǝ niyiti qiriklǝxkǝn, ⱨǝⱪiⱪǝttin mǝⱨrum bolƣan kixilǝr arisida daimliⱪ sürkilix kǝltürüp qiⱪiridu. Bundaⱪ kixilǝr ihlasmǝnlikni payda-tapawǝtning bir yoli dǝp ⱪaraydu. ◘1Kor. 11:16.
6 Dǝrwǝⱪǝ, Hudaƣa ihlasmǝn wǝ razimǝn bolux ƣayǝt zor paydidur. ◘Pǝnd. 15:16; Ibr. 13:5. 7 Qünki biz bu dunyaƣa ⱨeqnemǝ elip kǝlmiduⱪ, xuningdǝk uningdin ⱨeqneminimu elip ketǝlmǝymiz. ◘Ayup 1:21; 27:19; Zǝb. 49:17 8 Xunga, yemǝk-iqmǝk wǝ kiyim-keqik yetǝrlik bolsila bulardin ⱪanaǝt ⱪilimiz. ◘Zǝb. 55:23; Pǝnd. 27:26; Mat. 6:25; 1Pet. 5:7. 9 Lekin bay boluxni oylaydiƣanlar bolsa ⱨaman azduruluxlarƣa uqrap, tuzaⱪⱪa wǝ xundaⱪla insanlarni wǝyranqiliⱪⱪa wǝ ⱨalakǝtkǝ qɵktüridiƣan nurƣun ǝhmiⱪanǝ ⱨǝm ziyanliⱪ arzu-ⱨǝwǝslǝrning ilkigǝ teyilip ketidu. ◘Pǝnd. 11:28; Mat. 13:22; Yaⱪ. 5:1. 10 Qünki pulpǝrǝslik ⱨǝrhil rǝzilliklǝrning yiltizidur. Bǝzilǝr buningƣa intilixi bilǝn etiⱪadtin qǝtnǝp, ɵzlirini nurƣun dǝrd-ⱪayƣular bilǝn sanjidi. ◘Mis. 23:8; Ⱪan. 16:19; Pǝnd. 15:16.
Timotiyƣa nǝsiⱨǝt
11 Əmma sǝn, ǝy Hudaning adimi, bundaⱪ ixlardin yiraⱪ ⱪaq; ⱨǝⱪⱪaniyliⱪ, ihlasmǝnlik, ixǝnq-etiⱪad, meⱨir-muⱨǝbbǝt, sǝwr-taⱪǝt wǝ mɵmin-mulayimliⱪni intilip ⱪoƣla. ◘2Tim. 2:22. 12 Etiⱪadtiki güzǝl kürǝxtǝ küqǝp kürǝx ⱪil. Mǝnggülük ⱨayatni qing tutⱪin. Sǝn dǝl buningƣa qaⱪirilding ⱨǝmdǝ uning yolida nurƣunliƣan guwaⱨqilar aldida bu etiⱪadning güzǝl xaⱨitliⱪini ⱪilding. ◼«Etiⱪadtiki güzǝl kürǝxtǝ küqǝp kürǝx ⱪil» — bu sɵzlǝr wǝ ayǝtning ⱪalƣan ⱪismi («güzǝl xaⱨitliⱪ») toƣrisida «ⱪoxumqǝ sɵz»imizni kɵrüng. ◘1Tim. 1:18.
13 Ⱨǝmmigǝ ⱨayatliⱪ beriwatⱪan Hudaning aldida, xundaⱪla Pontius Pilatus aldida güzǝl xaⱨitliⱪni ⱪilip guwaⱨliⱪ bǝrgǝn Mǝsiⱨ Əysaning aldida sanga xuni tapilaymǝnki, ◼«Ⱨǝmmigǝ ⱨayatliⱪ beriwatⱪan Hudaning aldida, xundaⱪla Pontius Pilatus aldida güzǝl xaⱨitliⱪni ⱪilip guwaⱨliⱪ bǝrgǝn Mǝsiⱨ Əysa...» — «güzǝl xaⱨidliⱪ» degǝn sɵz toƣrisida «ⱪoxumqǝ sɵz»imizni kɵrüng. ◘Ⱪan. 32:39; 1Sam. 2:6; Mat. 27:11; Yuⱨ. 18:37; 1Tim. 5:21. 14 Rǝbbimiz Əysa Mǝsiⱨ ⱪayta ayan bolƣuqǝ, Hudaning bu ǝmrigǝ ⱨeq ⱪusursiz wǝ daƣsiz ǝmǝl ⱪilƣin. ◼«bu ǝmrigǝ ⱨeq ⱪusursiz wǝ daƣsiz ǝmǝl ⱪilƣin» — «bu ǝmr» bolsa Timotiyƣa tapxurulƣan toluⱪ wǝzipini kɵrsitidu (3:3-20, 6:2-5). 15-16 Uning ayan boluxini waⱪit-saiti kǝlgǝndǝ birdinbir mǝnggü ɵlmigüqi, insan yeⱪinlixalmaydiƣan nur iqidǝ yaxaydiƣan, ⱨeqkim kɵrmigǝn wǝ kɵrǝlmǝydiƣan mubarǝklǝxkǝ layiⱪ bolƣan birdinbir Ⱨɵkümran, yǝni padixaⱨlarning Padixaⱨi, rǝblǝrning Rǝbbi ǝmǝlgǝ axuridu. Uningƣa izzǝt-ⱨɵrmǝt wǝ ǝbǝdil’ǝbǝd küq-ⱪudrǝt bolƣay, amin! ◘1Tim. 1:17; Wǝⱨ. 17:14; 19:16; Mis. 33:20; Ⱪan. 4:12; 1Yuⱨ. 4:12.
17 Bu zamanda bay bolƣanlarƣa mǝƣrurlanmasliⱪni, tayanƣusiz ɵtkünqi bayliⱪⱪa ǝmǝs, bǝlki biz bǝⱨrimǝn boluxⱪa ⱨǝmmini bizgǝ sehiyliⱪ bilǝn tolup taxⱪan ⱨalda tǝminligüqi Hudaƣa tayinip ümid baƣlaxni tapiliƣin; ◼«biz bǝⱨrimǝn boluxⱪa ⱨǝmmini bizgǝ sehiyliⱪ bilǝn tolup taxⱪan ⱨalda tǝminligüqi Huda...» — «sehiyliⱪ bilǝn» grek tilida «zor bayliⱪliridin bǝrgǝndǝk» degǝn sɵz bilǝn ipadilinidu. 18 ularƣa yahxi ǝmǝllǝrni ⱪilixta ⱨǝⱪiⱪiy bay bolunglar, hǝyr-sahawǝtlik ixlarda mǝrd, baxⱪilar bilǝn ortaⱪ bǝⱨrlinixkǝ ⱪoli oquⱪ bolunglar dǝp tapiliƣin. 19 Ular bundaⱪ ⱪilƣanda, ⱨǝⱪiⱪiy ⱨayatni tutux üqün kelǝqǝktǝ ɵzlirigǝ puhta bir asas-ul bolidiƣan bir hǝzinǝ topliyalaydu. ◘Mat. 6:20; Luⱪa 12:33; 16:9.
20 Əy Timotiy, sanga amanǝt ⱪilinƣan ⱨǝⱪiⱪǝtlǝrni ⱪoƣda. Ɵzüngni ihlassiz, ⱪuruⱪ gǝplǝrdin ⱨǝmdǝ atalmix ilimning talax-tartixliridin neri tutⱪin. ◘1Tim. 1:4; 4:7; 2Tim. 2:16; Tit. 1:14; 3:9. 21 Bǝzilǝr muxundaⱪ bimǝnǝ ilimgǝ egimǝn dǝp jakarlap, etiⱪadtin qǝtnidi.
Meⱨir-xǝpⱪǝt silǝrgǝ yar bolƣay! ◼«meⱨir-xǝpⱪǝt silǝrgǝ yar bolƣay!» — bǝzi kona kɵqürmilǝrdǝ: «meⱨir-xǝpⱪǝt sanga yar bolƣay!» deyilidu.

- Timotiyƣa «1»
- <
- 6
- >

◘6:1 Əf. 6:5; Kol.3:22; Tit.2:9; 1Pet.2:18

◘6:4 1Tim. 1:4; 2Tim. 2:23; Tit. 3:9.

◘6:5 1Kor. 11:16.

◘6:6 Pǝnd. 15:16; Ibr. 13:5.

◘6:7 Ayup 1:21; 27:19; Zǝb. 49:17

◘6:8 Zǝb. 55:23; Pǝnd. 27:26; Mat. 6:25; 1Pet. 5:7.

◘6:9 Pǝnd. 11:28; Mat. 13:22; Yaⱪ. 5:1.

◘6:10 Mis. 23:8; Ⱪan. 16:19; Pǝnd. 15:16.

◘6:11 2Tim. 2:22.

◼6:12 «Etiⱪadtiki güzǝl kürǝxtǝ küqǝp kürǝx ⱪil» — bu sɵzlǝr wǝ ayǝtning ⱪalƣan ⱪismi («güzǝl xaⱨitliⱪ») toƣrisida «ⱪoxumqǝ sɵz»imizni kɵrüng.

◘6:12 1Tim. 1:18.

◼6:13 «Ⱨǝmmigǝ ⱨayatliⱪ beriwatⱪan Hudaning aldida, xundaⱪla Pontius Pilatus aldida güzǝl xaⱨitliⱪni ⱪilip guwaⱨliⱪ bǝrgǝn Mǝsiⱨ Əysa...» — «güzǝl xaⱨidliⱪ» degǝn sɵz toƣrisida «ⱪoxumqǝ sɵz»imizni kɵrüng.

◘6:13 Ⱪan. 32:39; 1Sam. 2:6; Mat. 27:11; Yuⱨ. 18:37; 1Tim. 5:21.

◼6:14 «bu ǝmrigǝ ⱨeq ⱪusursiz wǝ daƣsiz ǝmǝl ⱪilƣin» — «bu ǝmr» bolsa Timotiyƣa tapxurulƣan toluⱪ wǝzipini kɵrsitidu (3:3-20, 6:2-5).

◘6:15-16 1Tim. 1:17; Wǝⱨ. 17:14; 19:16; Mis. 33:20; Ⱪan. 4:12; 1Yuⱨ. 4:12.

◼6:17 «biz bǝⱨrimǝn boluxⱪa ⱨǝmmini bizgǝ sehiyliⱪ bilǝn tolup taxⱪan ⱨalda tǝminligüqi Huda...» — «sehiyliⱪ bilǝn» grek tilida «zor bayliⱪliridin bǝrgǝndǝk» degǝn sɵz bilǝn ipadilinidu.

◘6:19 Mat. 6:20; Luⱪa 12:33; 16:9.

◘6:20 1Tim. 1:4; 4:7; 2Tim. 2:16; Tit. 1:14; 3:9.

◼6:21 «meⱨir-xǝpⱪǝt silǝrgǝ yar bolƣay!» — bǝzi kona kɵqürmilǝrdǝ: «meⱨir-xǝpⱪǝt sanga yar bolƣay!» deyilidu.

© 2010 Mukeddes Kalam - Uyghur Bible Translation Committee