- Zǝbur
- <
- 3
- >

3
3-küy •••• Sǝⱨǝrdiki dua
1 Dawut ɵz oƣli Abxalomdin ⱪeqip yürgǝn künlǝrdǝ yazƣan küy: —
I Pǝrwǝrdigar, meni ⱪistawatⱪanlar nǝⱪǝdǝr kɵpiyip kǝtkǝn,
Mǝn bilǝn ⱪarxilixiwatⱪanlar nemidegǝn kɵp! ◼«Dawut ɵz oƣli Abxalomdin ⱪeqip yürgǝn künlǝrdǝ...» — muxu wǝⱪǝ, «2Sam.» 15-18-babta hatirilǝngǝn. ◘2Sam. 15,16,17,18
2 Nurƣunlar mǝn toƣruluⱪ: —
«Hudadin uningƣa ⱨeq nijat yoⱪtur!» deyixiwatidu.
Selaⱨ! ◼«Hudadin uningƣa ⱨeq nijat yoⱪtur!» — demisǝkmu, «nijat» «(Hudadin kǝlgǝn) ⱪutⱪuzux» degǝnni bildüridu. «Selaⱨ» — muxu sɵz bǝlkim küy qalƣan waⱪtida muzikidiki bir «pauza»ni kɵrsitixi mumkin; xuning bilǝn uning: — «Tohta, oylan!» degǝn imasi boluxi mumkin.
3 Biraⱪ Sǝn, i Pǝrwǝrdigar, ǝtrapimdiki ⱪalⱪandursǝn;
Xan-xǝripim ⱨǝm beximni yɵligüqidursǝn! ◼«Xan-xǝripim ⱨǝm beximni yɵligüqidursǝn!» — «mening xan-xǝripim» degǝn ibarǝ ikki bisliⱪ sɵz bolup, bǝlkim: (1) Dawutning mǝdⱨiyisining temisi Huda Ɵzidur; (2) Hudaning Dawutning ɵz Hudasi bolƣanliⱪi, bu naⱨayiti pǝhirlik, xǝrǝplik ixtur, degǝn ikki mǝnini bildürüxi mumkin.
4 Awazim bilǝn mǝn Pǝrwǝrdigarƣa nida ⱪilimǝn,
U muⱪǝddǝs teƣidin ijabǝt beridu.
Selaⱨ.
5 Mǝn bolsam yattim, uhlidim;
Oyƣandim, qünki Pǝrwǝrdigar manga yar-yɵlǝk bolidu. ◘Zǝb. 4:8
6 Meni ⱪorxap sǝp tüzgǝn tümǝnligǝn adǝmlǝr bolsimu,
Mǝn ulardin ⱪorⱪmaymǝn! ◘Zǝb. 27:3
7 I Pǝrwǝrdigar, ornungdin tur!
Meni ⱪutⱪuz, i Hudayim!
Mening barliⱪ düxmǝnlirimning tǝstikigǝ salƣaysǝn;
Rǝzillǝrning qixlirini qeⱪiwǝtkǝysǝn!
8 Nijatliⱪ bolsa Pǝrwǝrdigardindur;
Bǝrikiting Ɵz hǝlⱪingdǝ bolsun!
Selaⱨ! ◘Pǝnd. 21:31; Yǝx. 43:11; Yǝr. 3:23; Ⱨox. 13:4; Wǝⱨ. 7:10; 19:1

- Zǝbur
- <
- 3
- >

◼3:1 «Dawut ɵz oƣli Abxalomdin ⱪeqip yürgǝn künlǝrdǝ...» — muxu wǝⱪǝ, «2Sam.» 15-18-babta hatirilǝngǝn.

◘3:1 2Sam. 15,16,17,18

◼3:2 «Hudadin uningƣa ⱨeq nijat yoⱪtur!» — demisǝkmu, «nijat» «(Hudadin kǝlgǝn) ⱪutⱪuzux» degǝnni bildüridu. «Selaⱨ» — muxu sɵz bǝlkim küy qalƣan waⱪtida muzikidiki bir «pauza»ni kɵrsitixi mumkin; xuning bilǝn uning: — «Tohta, oylan!» degǝn imasi boluxi mumkin.

◼3:3 «Xan-xǝripim ⱨǝm beximni yɵligüqidursǝn!» — «mening xan-xǝripim» degǝn ibarǝ ikki bisliⱪ sɵz bolup, bǝlkim: (1) Dawutning mǝdⱨiyisining temisi Huda Ɵzidur; (2) Hudaning Dawutning ɵz Hudasi bolƣanliⱪi, bu naⱨayiti pǝhirlik, xǝrǝplik ixtur, degǝn ikki mǝnini bildürüxi mumkin.

◘3:5 Zǝb. 4:8

◘3:6 Zǝb. 27:3

◘3:8 Pǝnd. 21:31; Yǝx. 43:11; Yǝr. 3:23; Ⱨox. 13:4; Wǝⱨ. 7:10; 19:1

© 2010 Mukeddes Kalam - Uyghur Bible Translation Committee