- Ayup
- <
- 16
- >

16
Ayup yǝnǝ jawab beridu — Ərxtǝ turidiƣan Guwaⱨqi
1 Andin Ayup jawabǝn mundaⱪ dedi: —
2 Mǝn muxundaⱪ gǝplǝrni kɵp angliƣanmǝn;
Silǝr ⱨǝmminglar azab yǝtküzidiƣan ajayib tǝsǝlli bǝrgüqi ikǝnsilǝr-ⱨǝ! ◘Ayup 13:4
3 Mundaⱪ watildap ⱪilƣan gǝpliringlarning qeki barmu?
Silǝrgǝ mundaⱪ jawab berixkǝ zadi nemǝ ⱪutratⱪuluⱪ ⱪildi?
4 Halisamla ɵzüm silǝrgǝ ohxax sɵz ⱪilalayttim;
Silǝr mening ornumda bolidiƣan bolsanglar,
Mǝnmu sɵzlǝrni baƣlaxturup eytip, silǝrgǝ zǝrbǝ ⱪilalaytim,
Beximnimu silǝrgǝ ⱪaritip qayⱪiyalayttim!
5 Ⱨalbuki, mǝn ǝksiqǝ aƣzim bilǝn silǝrni riƣbǝtlǝndürǝttim,
Lǝwlirimning tǝsǝllisi silǝrgǝ dora-dǝrman bolatti.
6 Lekin mening sɵzlixim bilǝn azabim azaymaydu;
Yaki gepimni iqimgǝ yutuwalsammu, manga nemǝ aramqiliⱪ bolsun?
7 Biraⱪ U meni ⱨalsizlanduruwǝtti;
Xundaⱪ, Sǝn pütkül ailǝmni wǝyran ⱪiliwǝtting! ◼«Biraⱪ U meni ⱨalsizlanduruwǝtti; xundaⱪ, Sǝn pütkül ailǝmni wǝyran ⱪiliwǝtting! — 8 wǝ 9-ayǝttiki «U» wǝ «Sǝn» Hudani kɵrsitidu.
8 Sǝn meni ⱪamalliding!
Xuning bilǝn ǝⱨwalim manga guwaⱨliⱪ ⱪilmaⱪta;
Mening oruⱪ-ⱪaⱪxal bǝdinim ornidin turup ɵzümni ǝyiblǝp guwaⱨliⱪ ⱪilidu! ◼«Sǝn meni ⱪamalliding!» — yaki: «Sǝn meni ⱪurutuwǝtting!». «Xuning bilǝn ǝⱨwalim manga guwaⱨliⱪ ⱪilmaⱪta!» — Ayupning xu biqarǝ ǝⱨwali: «Sǝn qoⱪum eƣir bir gunaⱨ ⱪilƣansǝn, bolmisa bu külpǝt bexingƣa qüxmigǝn bolatti» dǝp ɵzigǝ guwaⱨliⱪ ⱪilƣandǝk ⱪilidu.
9 Uning ƣǝzipi meni titma ⱪilip,
Meni ow oljisi ⱪilidu;
U manga ⱪarap qixini ƣuqurlitidu;
Mening düxminimdǝk kɵzini alayitip manga tikidu. ◼«Uning ƣǝzipi meni titma ⱪilip,...» — yaki «U tumxuⱪi bilǝn meni titma ⱪilip,...». Muxu yǝrdǝ Ayup Hudani ɵzigǝ yirtⱪuq ⱨaywandǝk zǝrbǝ ⱪiliwatidu, dǝp eytmaⱪqi. ◘Ayup 10:16,17; 13:24
10 Adǝmlǝr manga ⱪarap mazaⱪ ⱪilixip aƣzini aqidu;
Ular nǝprǝt bilǝn mǝngzimgǝ kaqatlaydu;
Manga ⱨujum ⱪilay dǝp sǝp tüzidu.
11 Huda meni ǝskilǝrgǝ tapxurƣan;
Meni rǝzillǝrning ⱪoliƣa taxliwǝtkǝnikǝn.
12 Əslidǝ mǝn tinq-amanliⱪta turattim, biraⱪ u meni paqaⱪlidi;
U boynumdin silkip bitqit ⱪiliwǝtti,
Meni Ɵz nixani ⱪilƣanikǝn. ◘Ayup 7:20; Yiƣ. 3:12
13 Uning oⱪyaqiliri meni ⱪapsiwaldi;
Ⱨeq ayimay U üqǝy-baƣrimni yirtip,
Ɵtümni yǝrgǝ tɵküwǝtti.
14 U u yǝr-bu yerimgǝ üsti-üstilǝp zǝhim ⱪilip bɵsüp kiridu;
U palwandǝk manga ⱪarap etilidu.
15 Terǝmning üstigǝ bɵz rǝht tikip ⱪoydum;
Ɵz izzǝt-ⱨɵrmitimni topa-qangƣa selip ⱪoydum. ◼«Terǝmning üstigǝ bɵz rǝht tikip ⱪoydum; ɵz izzǝt-ⱨɵrmitimni topa-qangƣa selip ⱪoydum» — bu ayǝttiki «bɵz rǝht» ⱪǝdimki zamanlarda adǝmning ⱪattiⱪ matǝm tutux, puxayman ⱪilix yaki towa ⱪilixinimu ipadilǝytti. Muxu yǝrdǝ, xübⱨisizki, «matǝm tutux»ni bildürmǝkqi.
«Ɵz izzǝt-ⱨɵrmitimni topa-qangƣa selip ⱪoydum» degini ibraniy tilida «Münggüzümni topa-qangƣa selip ⱪoydum» degǝnliktur. Kalining yaki buⱪining münggüzi adǝmning küq-ⱪudriti ⱨǝm abruyining simwoli bolidu. ◘Ayup 30:19
16-17 Gǝrqǝ ⱪolumda ⱨeqⱪandaⱪ zorawanliⱪ bolmisimu,
Duayim qin dilimdin bolƣan bolsimu,
Yüzüm yiƣa-zaridin ⱪizirip kǝtti;
Ⱪapaⱪlirimni ɵlüm sayisi basti. ◼«Ⱪapaⱪlirimni ɵlüm sayisi basti» — yaki «Zulmǝtlik ⱪarangƣuluⱪ sayisi basti».
18 Aⱨ, yǝr-zemin, ⱪenimni yapmiƣin!
Nalǝ-pǝryadim tohtaydiƣanƣa jay bolmiƣay! ◼«Nalǝ-pǝryadim tohtaydiƣanƣa jay bolmiƣay!» — demǝk, «Ijabǝt bolmiƣuqǝ pǝryadim ⱨǝrdaim ⱨǝm Hudaƣa ⱨǝm adǝmlǝrgǝ awariqilik bolsun».
19 Biraⱪ mana, asmanlarda ⱨazirmu manga xaⱨit Bolƣuqi bar!
Ərxlǝrdǝ manga kapalǝt Bolƣuqi bar!
20 Ɵz dostlirim meni mazaⱪ ⱪilƣini bilǝn,
Biraⱪ kɵzüm tehiqǝ Tǝngrigǝ yax tɵkmǝktǝ. ◼«Ɵz dostlirim meni mazaⱪ ⱪilƣini bilǝn...» — ayǝtning birinqi ⱪismining yǝnǝ birhil tǝrjimisi, «Manga wakalǝt bolƣuqi mening dostum ikǝn».
21 Aⱨ, insan balisi dosti üqün kelixtürgüqi bolƣandǝk,
Tǝngri bilǝn adǝm otturisidimu kelixtürgüqi bolsidi! ◼«Aⱨ, insan balisi dosti üqün... kelixtürgüqi bolsidi!» — pütkül ayǝtning baxⱪa birhil tǝrjimisi: «Aⱨ, Insanoƣli dosti üqün kelixtürgüqi bolƣandǝk, Tǝngri bilǝn otturisidimu kelixtürgüqi bir küqlük birsi bolsidi!». Bu tǝrjimǝ toƣra bolsa, xübhisizki Mǝsiⱨni kɵrsitidu. ◘Ayup 31:35; Top. 6:10; Yǝx. 45:9; Rim. 9:20
22 Qünki yǝnǝ birnǝqqǝ yil ɵtüxi bilǝnla,
Mǝn barsa ⱪaytmas yolda mengip ⱪalimǝn. ◼«Yǝnǝ birnǝqqǝ yil ɵtüxi bilǝnla, mǝn barsa ⱪaytmas yolda mengip ⱪalimǝn» — Ayup bǝzidǝ «bu dunyadin pat arida ketimǝn» dǝp, bǝzidǝ «birnǝqqǝ yil azablar meni kütidu» dǝp oylaydu. U birinqi imkaniyǝtni nisbǝtǝn yahxi dǝp ⱪaraydu, ǝlwǝttǝ.

- Ayup
- <
- 16
- >

◘16:2 Ayup 13:4

◼16:7 «Biraⱪ U meni ⱨalsizlanduruwǝtti; xundaⱪ, Sǝn pütkül ailǝmni wǝyran ⱪiliwǝtting! — 8 wǝ 9-ayǝttiki «U» wǝ «Sǝn» Hudani kɵrsitidu.

◼16:8 «Sǝn meni ⱪamalliding!» — yaki: «Sǝn meni ⱪurutuwǝtting!». «Xuning bilǝn ǝⱨwalim manga guwaⱨliⱪ ⱪilmaⱪta!» — Ayupning xu biqarǝ ǝⱨwali: «Sǝn qoⱪum eƣir bir gunaⱨ ⱪilƣansǝn, bolmisa bu külpǝt bexingƣa qüxmigǝn bolatti» dǝp ɵzigǝ guwaⱨliⱪ ⱪilƣandǝk ⱪilidu.

◼16:9 «Uning ƣǝzipi meni titma ⱪilip,...» — yaki «U tumxuⱪi bilǝn meni titma ⱪilip,...». Muxu yǝrdǝ Ayup Hudani ɵzigǝ yirtⱪuq ⱨaywandǝk zǝrbǝ ⱪiliwatidu, dǝp eytmaⱪqi.

◘16:9 Ayup 10:16,17; 13:24

◘16:12 Ayup 7:20; Yiƣ. 3:12

◼16:15 «Terǝmning üstigǝ bɵz rǝht tikip ⱪoydum; ɵz izzǝt-ⱨɵrmitimni topa-qangƣa selip ⱪoydum» — bu ayǝttiki «bɵz rǝht» ⱪǝdimki zamanlarda adǝmning ⱪattiⱪ matǝm tutux, puxayman ⱪilix yaki towa ⱪilixinimu ipadilǝytti. Muxu yǝrdǝ, xübⱨisizki, «matǝm tutux»ni bildürmǝkqi. «Ɵz izzǝt-ⱨɵrmitimni topa-qangƣa selip ⱪoydum» degini ibraniy tilida «Münggüzümni topa-qangƣa selip ⱪoydum» degǝnliktur. Kalining yaki buⱪining münggüzi adǝmning küq-ⱪudriti ⱨǝm abruyining simwoli bolidu.

◘16:15 Ayup 30:19

◼16:16-17 «Ⱪapaⱪlirimni ɵlüm sayisi basti» — yaki «Zulmǝtlik ⱪarangƣuluⱪ sayisi basti».

◼16:18 «Nalǝ-pǝryadim tohtaydiƣanƣa jay bolmiƣay!» — demǝk, «Ijabǝt bolmiƣuqǝ pǝryadim ⱨǝrdaim ⱨǝm Hudaƣa ⱨǝm adǝmlǝrgǝ awariqilik bolsun».

◼16:20 «Ɵz dostlirim meni mazaⱪ ⱪilƣini bilǝn...» — ayǝtning birinqi ⱪismining yǝnǝ birhil tǝrjimisi, «Manga wakalǝt bolƣuqi mening dostum ikǝn».

◼16:21 «Aⱨ, insan balisi dosti üqün... kelixtürgüqi bolsidi!» — pütkül ayǝtning baxⱪa birhil tǝrjimisi: «Aⱨ, Insanoƣli dosti üqün kelixtürgüqi bolƣandǝk, Tǝngri bilǝn otturisidimu kelixtürgüqi bir küqlük birsi bolsidi!». Bu tǝrjimǝ toƣra bolsa, xübhisizki Mǝsiⱨni kɵrsitidu.

◘16:21 Ayup 31:35; Top. 6:10; Yǝx. 45:9; Rim. 9:20

◼16:22 «Yǝnǝ birnǝqqǝ yil ɵtüxi bilǝnla, mǝn barsa ⱪaytmas yolda mengip ⱪalimǝn» — Ayup bǝzidǝ «bu dunyadin pat arida ketimǝn» dǝp, bǝzidǝ «birnǝqqǝ yil azablar meni kütidu» dǝp oylaydu. U birinqi imkaniyǝtni nisbǝtǝn yahxi dǝp ⱪaraydu, ǝlwǝttǝ.

© 2010 Mukeddes Kalam - Uyghur Bible Translation Committee