- Titusⱪa
- <
- 3
- >

3
Etiⱪadqilar ⱪilixⱪa tegixlik ixlar
1 Jamaǝttikilǝrgǝ xuni ǝslitip turƣinki, ular ⱨɵkümranlarƣa wǝ ⱨoⱪuⱪdarlarƣa boysunup, xularning sɵzini anglisun, ⱨǝrⱪandaⱪ yahxi ǝmǝllǝrni ⱪilixⱪa tǝyyar tursun, ◘Rim. 13:1, 3-7; 1Pet. 2:13. 2 ⱨeqkimning yaman gepini ⱪilmisun, jedǝlhor bolmisun, mulayim bolsun, ⱨǝmmǝ adǝmgǝ ⱨǝr jǝⱨǝttǝ mɵminlik kɵrsǝtsun. ◼«ⱨeqkimning yaman gepini ⱪilmisun, jedǝlhor bolmisun, mulayim bolsun, ⱨǝmmǝ adǝmgǝ ⱨǝr jǝⱨǝttǝ mɵminlik kɵrsǝtsun» — Tǝwrat-Injilda «mɵminlik»ning nemǝ mǝnisi barliⱪi toƣruluⱪ «Kolossidikilǝrgǝ»diki «ⱪoxumqǝ sɵz»imizni (3:12 üstidǝ tohtalƣinimizni) kɵrüng. ◘Fil. 4:5; 2Tim. 2:24,25.
3 Qünki biz ɵzimizmu ǝslidǝ nadan bolup, itaǝtsiz, azdurulƣan, ⱨǝrhil xǝⱨwǝt-ⱨǝwǝslǝrning ⱨǝm lǝzzǝtlǝrning ⱪuli bolƣan, rǝzillik wǝ ⱨǝsǝthorluⱪ iqidǝ yaxiƣan, nǝprǝtlik bolƣan ⱨǝm bir-birimizdin nǝprǝtlinidiƣanlardin iduⱪ. ◘1Kor. 6:11; Əf. 2:1; Kol. 3:7; 1Pet. 4:3. 4 Biraⱪ Ⱪutⱪuzƣuqimiz Hudaning insanlarƣa bolƣan meⱨribanliⱪi wǝ meⱨir-muⱨǝbbiti ayan boluxi bilǝn, 5 (ɵzimizning ⱪandaⱪtur ⱨǝⱪⱪaniy ǝmǝllirimiz bilǝn ǝmǝs, bǝlki Uning rǝⱨim-xǝpⱪiti bilǝn) yengidin tuƣuluxta yuyuxliri wǝ Muⱪǝddǝs Roⱨta yengilixi arⱪiliⱪ U bizni ⱪutⱪuzdi; ◼«... Yengidin tuƣuluxta yuyuxliri wǝ Muⱪǝddǝs Roⱨta yengilixi arⱪiliⱪ U bizni ⱪutⱪuzdi» — «yengidin tuƣuluxta yuyuxliri» grek tilida «yengidin tuƣuluxtiki «das süyi»». Tǝwrat dǝwridiki zamanlarda kaⱨinlar ibadǝthanida Hudaƣa yeⱪinlixix üqün pütkül tǝnlirini qong das («dengiz») iqidǝ yuyuxi kerǝk idi. Bu yǝrdǝ tǝn ǝzalirini yuyux ǝmǝs, adǝmning pütkül roⱨining yuyunixi kɵrsitilidu, ǝlwǝttǝ. ◘Ros. 15:11; Rim. 3:20, 28; 4:2, 6; 9:11; 11:6; Gal. 2:16; Əf. 1:4; 2:4, 9; 2Tim. 1:9. 6 bu Roⱨni Huda Nijatkarimiz Əysa Mǝsiⱨ arⱪiliⱪ wujudimizƣa mol ⱪuydi. ◘Əz. 36:25. 7 Bu arⱪiliⱪ, Hudaning meⱨir-xǝpⱪiti bilǝn ⱨǝⱪⱪaniy ⱪilinip, mǝnggülük ⱨayatⱪa erixix ümidini tutⱪan mirashorlar bolduⱪ.
8 Bu sɵzlǝr ixǝnqliktur wǝ bu ⱨǝⱪiⱪǝtlǝrni alaⱨidǝ tǝkitlixingni tǝlǝp ⱪilimǝn. Xundaⱪ ⱪilƣiningda, Hudaƣa etiⱪad ⱪilƣanlar ɵzlirini yahxi ǝmǝllǝrni ⱪilixⱪa berilixkǝ kɵngül bɵlidu. Bu ixlar insanlar üqün güzǝl wǝ paydiliⱪ.
9 Biraⱪ ǝhmiⱪanǝ munazirilǝr, nǝsǝbnamilǝrdiki ⱪuruⱪ gǝplǝr, jedǝl-majralar, Tǝwrat ⱪanuniƣa munasiwǝtlik talax-tartixlardin ɵzüngni neri tutⱪin; qünki bular paydisiz wǝ bimǝniliktur. ◘1Tim. 1:4; 4:7; 6:20; Tit. 1:14.
10 Ariƣa bɵlgünqilik ⱪilƣuqi adǝmni bolsa bir-ikki ⱪetim agaⱨlandurƣandin keyin uning bilǝn bolƣan bardi-kǝldini üzüwǝt; ◼«Ariƣa bɵlgünqilik ⱪilƣuqi adǝmni bolsa bir-ikki ⱪetim agaⱨlandurƣandin keyin uning bilǝn bolƣan bardi-kǝldini üzüwǝt» — «ariƣa bɵlgünqilik ⱪilƣuqi adǝm» jamaǝtni (bǝlkim adǝmni azduridiƣan tǝlim bilǝn) bɵlmǝkqi bolidu. ◘Mat. 18:17; Rim. 16:17; 2Tes. 3:6; 2Tim. 3:5; 2Yuⱨ. 10. 11 qünki bundaⱪ adǝmni ⱨǝⱪiⱪǝttin qǝtnidi, gunaⱨ sadir ⱪiliwatidu, xundaⱪla ɵzini ɵzi jazaƣa mǝⱨkum ⱪilƣan dǝp bilisǝn.
Ahirⱪi sɵz
12 Artemasni yaki Tikikusni sanga mangdurƣanda, mumkin ⱪǝdǝr tezrǝk Nikopolis xǝⱨirigǝ mening yenimƣa kǝlgin, qünki u yǝrdǝ ⱪixlimaⱪqi boluwatimǝn. ◘Ros. 20:4; Əf. 6:21; 2Tim. 4:12. 13 Adwokat Zenas bilǝn Apollosning sǝpirigǝ kɵngül bɵlüp ⱨimmitingning bariqǝ uzatⱪin; kǝm-kütiliri bolsa, ularning ⱨajitidin qiⱪⱪin. ◘Ros. 18:24; 1Kor. 1:12. 14 Bizning ⱪowmimiz mewisiz ⱪalmasliⱪi üqün ⱨajǝtmǝnlǝrgǝ yardǝm ⱪilip, ɵzlirini güzǝl ǝmǝllǝrni ⱪilixⱪa beƣixlaxni ɵgǝnsun.
15 Yenimdikilǝrning ⱨǝmmisidin sanga salam. Etiⱪadta bizni sɵyidiƣalarƣa salam eyt.
Meⱨir-xǝpⱪǝt ⱨǝmminglarƣa yar bolƣay!

- Titusⱪa
- <
- 3
- >

◘3:1 Rim. 13:1, 3-7; 1Pet. 2:13.

◼3:2 «ⱨeqkimning yaman gepini ⱪilmisun, jedǝlhor bolmisun, mulayim bolsun, ⱨǝmmǝ adǝmgǝ ⱨǝr jǝⱨǝttǝ mɵminlik kɵrsǝtsun» — Tǝwrat-Injilda «mɵminlik»ning nemǝ mǝnisi barliⱪi toƣruluⱪ «Kolossidikilǝrgǝ»diki «ⱪoxumqǝ sɵz»imizni (3:12 üstidǝ tohtalƣinimizni) kɵrüng.

◘3:2 Fil. 4:5; 2Tim. 2:24,25.

◘3:3 1Kor. 6:11; Əf. 2:1; Kol. 3:7; 1Pet. 4:3.

◼3:5 «... Yengidin tuƣuluxta yuyuxliri wǝ Muⱪǝddǝs Roⱨta yengilixi arⱪiliⱪ U bizni ⱪutⱪuzdi» — «yengidin tuƣuluxta yuyuxliri» grek tilida «yengidin tuƣuluxtiki «das süyi»». Tǝwrat dǝwridiki zamanlarda kaⱨinlar ibadǝthanida Hudaƣa yeⱪinlixix üqün pütkül tǝnlirini qong das («dengiz») iqidǝ yuyuxi kerǝk idi. Bu yǝrdǝ tǝn ǝzalirini yuyux ǝmǝs, adǝmning pütkül roⱨining yuyunixi kɵrsitilidu, ǝlwǝttǝ.

◘3:5 Ros. 15:11; Rim. 3:20, 28; 4:2, 6; 9:11; 11:6; Gal. 2:16; Əf. 1:4; 2:4, 9; 2Tim. 1:9.

◘3:6 Əz. 36:25.

◘3:9 1Tim. 1:4; 4:7; 6:20; Tit. 1:14.

◼3:10 «Ariƣa bɵlgünqilik ⱪilƣuqi adǝmni bolsa bir-ikki ⱪetim agaⱨlandurƣandin keyin uning bilǝn bolƣan bardi-kǝldini üzüwǝt» — «ariƣa bɵlgünqilik ⱪilƣuqi adǝm» jamaǝtni (bǝlkim adǝmni azduridiƣan tǝlim bilǝn) bɵlmǝkqi bolidu.

◘3:10 Mat. 18:17; Rim. 16:17; 2Tes. 3:6; 2Tim. 3:5; 2Yuⱨ. 10.

◘3:12 Ros. 20:4; Əf. 6:21; 2Tim. 4:12.

◘3:13 Ros. 18:24; 1Kor. 1:12.

© 2010 Mukeddes Kalam - Uyghur Bible Translation Committee