- Padixaⱨlar «1»
- <
- 13
- >

13
Namsiz bir pǝyƣǝmbǝr Bǝyt-Əl toƣruluⱪ bexarǝt beridu
1 Wǝ mana, Pǝrwǝrdigarning buyruⱪi bilǝn Hudaning bir adimi Yǝⱨudadin qiⱪip Bǝyt-Əlgǝ kǝldi; xu pǝyttǝ Yǝroboam huxbuy yeⱪixⱪa ⱪurbangaⱨning yenida turatti; 2 xu adǝm ⱪurbangaⱨƣa ⱪarap Pǝrwǝrdigarning ǝmri bilǝn qaⱪirip: — I ⱪurbangaⱨ, i ⱪurbangaⱨ! Pǝrwǝrdigar mundaⱪ dǝydu: — Mana Dawutning jǝmǝtidǝ Yosiya isimlik bir oƣul tuƣulidu. U bolsa sening üstüngdǝ huxbuy yaⱪⱪan «yuⱪiri jaylar»diki kaⱨinlarni soyup ⱪurbanliⱪ ⱪilidu; xundaⱪla sening üstüngdǝ adǝm sɵngǝkliri kɵydürülidu! — dedi. ◼«sening üstüngdǝ adǝm sɵngǝkliri kɵydürülidu» — muxu ⱨǝrikǝt bu ⱪurbangaⱨni «napak» yaki «ⱨaram» ⱪiliwǝtkǝn bolatti. ◘2Pad. 23:15-20
3 U küni u bir bexarǝtlik alamǝtni jakarlap: Pǝrwǝrdigarning muxu sɵzini ispatlaydiƣan alamǝt xu boliduki: — Mana, ⱪurbangaⱨ yerilip, üstidiki küllǝr tɵkülüp ketidu, — dedi.
4 Wǝ xundaⱪ boldiki, Yǝroboam padixaⱨ Hudaning adimining Bǝyt-Əldiki ⱪurbangaⱨⱪa ⱪarap jakarliƣan sɵzini angliƣanda, u ⱪurbangaⱨta turup ⱪolini sozup: — Uni tutunglar, dedi. Lekin uningƣa ⱪaritip sozƣan ⱪoli xuning bilǝn xu peti ⱪurup kǝtti, uni ɵzigǝ yǝnǝ yiƣalmidi. 5 Andin Hudaning adimi Pǝrwǝrdigarning sɵzi bilǝn eytⱪan mɵjizilik alamǝt yüz berip, ⱪurbangaⱨ ⱨǝm yerilip üstidiki küllǝr tɵkülüp kǝtti. 6 Padixaⱨ Hudaning adimidin: — Pǝrwǝrdigar Hudayingdin mening ⱨǝⱪⱪimdǝ ɵtüngǝysǝnki, ⱪolumni ǝsligǝ kǝltürgǝy, dǝp yalwurdi. Hudaning adimi Pǝrwǝrdigarning iltipatini ɵtünginidǝ, padixaⱨning ⱪoli yǝnǝ ɵzigǝ yiƣilip ǝsligǝ kǝltürüldi. ◘Mis. 8:4; 9:28; 10:17; Qɵl. 21:7; Ros. 8:24
7 Padixaⱨ Hudaning adimigǝ: — Mening bilǝn ɵyümgǝ berip ɵzüngni ⱪutlandurƣin, mǝn sanga in’am berǝy, dedi.
8 Lekin Hudaning adimi padixaⱨⱪa jawab berip: — Sǝn manga ordangning yerimini bǝrsǝngmu, sening bilǝn barmaymǝn yaki bu yǝrdǝ nan yǝp su iqmǝymǝn. ◘Qɵl. 22:18 9 Qünki Pǝrwǝrdigar Ɵz sɵzini yǝtküzüp manga buyrup: «Sǝn nǝ nan yemǝ nǝ su iqmǝ, barƣan yolung bilǝn ⱪaytip kǝlmǝ» degǝn, dedi. ◼«Qünki Pǝrwǝrdigar Ɵz sɵzini yǝtküzüp manga buyrup...» — ibraniy tilida: «Qünki Pǝrwǝrdigarning sɵzi bilǝn manga mundaⱪ buyruldi...»
10 Xuning bilǝn u Bǝyt-Əlgǝ kǝlgǝn yol bilǝn ǝmǝs, bǝlki baxⱪa bir yol bilǝn ⱪaytip kǝtti.
11 Lekin Bǝyt-Əldǝ yaxanƣan bir pǝyƣǝmbǝr turatti. Uning oƣulliri kelip Hudaning adimining u küni Bǝyt-Əldǝ ⱪilƣan barliⱪ ǝmǝllirini uningƣa dǝp bǝrdi, xundaⱪla uning padixaⱨⱪa ⱪilƣan sɵzlirinimu atisiƣa eytip bǝrdi.
12 Atisi ulardin, u ⱪaysi yol bilǝn kǝtti, dǝp soridi; qünki oƣulliri Yǝⱨudadin kǝlgǝn Hudaning adimining ⱪaysi yol bilǝn kǝtkinini kɵrgǝnidi. ◼«...qünki oƣulliri ... ⱪaysi yol bilǝn kǝtkinini kɵrgǝnidi» — yaki, «andin oƣulliri ... ⱪaysi yol bilǝn kǝtkinini uningƣa kɵrsǝtti».
13 U oƣulliriƣa: — Manga exǝkni toⱪup beringlar, dǝp tapilidi. Ular uningƣa exǝkni toⱪup bǝrgǝndǝ u uningƣa minip 14 Hudaning adimining kǝynidin ⱪoƣlap kǝtti. U uni bir dub dǝrihining astida olturƣan yeridin tepip uningdin: — Yǝⱨudadin kǝlgǝn Hudaning adimi sǝnmu? — dǝp soridi. U: — Mǝn xu, dǝp jawab bǝrdi.
15 U uningƣa: — Mening bilǝn ɵyümgǝ berip nan yegin, dedi. ◼«ɵyümgǝ berip nan yegin» — «nan yegin» uyƣurlarning «qay iqing» deginidǝk, «tamaⱪ yegin» degǝn mǝnidǝ.
16 U jawabǝn: — Mǝn nǝ sening bilǝn ⱪaytalmaymǝn, nǝ seningkigǝ kirǝlmǝymǝn; mǝn nǝ bu yǝrdǝ sening bilǝn nan yǝp su iqǝlmǝymǝn; 17 qünki Pǝrwǝrdigar Ɵz sɵzi bilǝn manga tapilap: «U yǝrdǝ nan yemǝ, su iqmigin; barƣan yolung bilǝn ⱪaytip kǝlmigin» degǝn, dedi. ◼«qünki Pǝrwǝrdigar Ɵz sɵzi bilǝn manga tapilap: «... ...» degǝn, dedi» — ibraniy tilida: «... qünki Pǝrwǝrdigarning sɵzi bilǝn manga tapilap: «... ...» deyilgǝn», dedi».
18 Ⱪeri pǝyƣǝmbǝr uningƣa: — Mǝn ⱨǝm sǝndǝk bir pǝyƣǝmbǝrdurmǝn; wǝ bir pǝrixtǝ Pǝrwǝrdigarning sɵzini manga yǝtküzüp: — «Uningƣa nan yegürüp, su iqküzgili ɵzüng bilǝn ɵyünggǝ yandurup kǝl» dedi, dǝp eytti. Lekin u xuni dǝp uningƣa yalƣan eytiwatatti. ◼«bir pǝrixtǝ Pǝrwǝrdigarning sɵzini manga yǝtküzüp: — «...» dedi, ...» — ibraniy tilida: «bir pǝrixtǝ Pǝrwǝrdigarning sɵzi bilǝn manga tapilap: — «...» dedi, ...». ◘Gal. 1:8
19 Xuning bilǝn Hudaning adimi uning bilǝn yenip ɵydǝ nan yǝp su iqti. 20 Lekin ular dastihanda olturƣinida, Pǝrwǝrdigarning sɵzi uni yandurup ǝkǝlgǝn ⱪeri pǝyƣǝmbǝrgǝ kǝldi. 21 U Yǝⱨudadin kǝlgǝn Hudaning adimini qaⱪirip: — Pǝrwǝrdigar mundaⱪ dǝydu: — «Sǝn Pǝrwǝrdigarning sɵzigǝ itaǝtsizlik ⱪilip, Pǝrwǝrdigar Hudayingning buyruƣan ǝmrini tutmay, 22 bǝlki yenip, U sanga: — Nan yemǝ, su iqmǝ, dǝp mǝn’i ⱪilƣan yǝrdǝ nan yǝp su iqkining tüpǝylidin, jǝsiting ata-bowiliringning ⱪǝbrisidǝ kɵmülmǝydu», dǝp towlidi.
23 Wǝ xundaⱪ boldiki, Hudaning adimi nan yǝp su iqip bolƣanda, uningƣa, yǝni ɵzi yandurup ǝkǝlgǝn pǝyƣǝmbǝrgǝ exǝkni toⱪup bǝrdi. 24 U yolƣa qiⱪti. Ketiwatⱪinida, yolda uningƣa bir xir uqrap, uni ɵltürüwǝtti. Xuning bilǝn uning jǝsiti yolda taxlinip ⱪaldi, exiki bolsa uning yenida turatti; xirmu jǝsǝtning yenida turatti. ◘1Pad. 20:36
25 Mana birnǝqqǝ adǝm ɵtüp ketiwetip, yolda taxlinip ⱪalƣan jǝsǝt bilǝn jǝsǝtning yenida turƣan xirni kɵrdi; ular ⱪeri pǝyƣǝmbǝr turƣan xǝⱨǝrgǝ kelip u yǝrdǝ xu hǝwǝrni yǝtküzdi. 26 Uni yoldin yandurƣan pǝyƣǝmbǝr buni anglap: — U dǝl Pǝrwǝrdigarning sɵzigǝ itaǝtsizlik ⱪilƣan Hudaning adimidur. Xunga Pǝrwǝrdigar uni xirƣa tapxurdi; Pǝrwǝrdigar uningƣa ⱪilƣan sɵzi boyiqǝ xir uni titma-titma ⱪilip ɵltürdi, dedi.
27 U oƣulliriƣa: — Manga exǝkni toⱪup beringlar, dedi; ular uni toⱪup bǝrdi.
28 U yolda taxlaⱪliⱪ jǝsǝt bilǝn jǝsǝtning yenida turƣan exǝk wǝ xirni tapti. Xir bolsa nǝ jǝsǝtni yemigǝnidi nǝ exǝknimu talimiƣanidi. 29 Pǝyƣǝmbǝr Hudaning adimining jǝsitini elip exǝkkǝ artip yandi. Ⱪeri pǝyƣǝmbǝr uning üqün matǝm tutup uni dǝpnǝ ⱪilƣili xǝⱨǝrgǝ kirdi. 30 U jǝsǝtni ɵz ⱪǝbristanliⱪida ⱪoydi. Ular uning üqün matǝm tutup: — Aⱨ buradirim! — dǝp pǝryad kɵtürdi.
31 Uni dǝpnǝ ⱪilƣandin keyin u ɵz oƣulliriƣa: — Mǝn ɵlgǝndǝ meni Hudaning adimi dǝpnǝ ⱪilinƣan gɵrgǝ dǝpnǝ ⱪilinglar; mening sɵngǝklirimni uning sɵngǝklirining yenida ⱪoyunglar; 32 qünki u Pǝrwǝrdigarning buyruⱪi bilǝn Bǝyt-Əldiki ⱪurbangaⱨⱪa ⱪariƣan wǝ Samariyǝdiki xǝⱨǝrlǝrning «yuⱪiri jay»liridiki ibadǝt ɵylirigǝ ⱪariƣan, uning jar ⱪilƣan sɵzi ǝmǝlgǝ axurulmay ⱪalmaydu, — dedi. ◼«qünki pǝyƣǝmbǝr Pǝrwǝrdigarning buyruⱪi bilǝn ... jar ⱪilƣan sɵzi ǝmǝlgǝ axurulmay ⱪalmaydu, — dedi» — bu sirliⱪ wǝⱪǝ üstidǝ «ⱪoxumqǝ sɵz»imizdǝ tohtilimiz. ◘2Pad. 23:16
33 Lekin Yǝroboam bu wǝⱪǝdin keyinmu ɵz rǝzil yolidin yanmay, bǝlki «yuⱪiri jaylar»ƣa ⱨǝrhil hǝlⱪtin kaⱨinlarni tǝyinlidi; kim halisa, u xuni «muⱪǝddǝs ⱪilip» kaⱨinliⱪ mǝnsipigǝ beƣixlaytti; xuning bilǝn ular «yuⱪiri jaylar»da ⱪurbanliⱪ ⱪilixⱪa kaⱨin bolatti. ◼«...u xuni «muⱪǝddǝs ⱪilip» kaⱨinliⱪ mǝnsipigǝ beƣixlaytti» — muxu yǝrdǝ «muⱪǝddǝs ⱪilip» (kaⱨinliⱪ mǝnsipigǝ beƣixlax») intayin kinayilik gǝp. Hudaƣa kaⱨin bolux üqün «muⱪǝddǝs ⱪilip Hudaƣa atilixi» kerǝk idi. Lekin muxu yǝrdǝ muxu «kaⱨinlar» butlarƣa atilidu. ◘1Pad. 12:31, 32 34 Xu ix tüpǝylidin Yǝroboam jǝmǝtining ⱨesabiƣa gunaⱨ bolup, ularning yǝr yüzidin üzüp elinip ⱨalak boluxiƣa sǝwǝb boldi.

- Padixaⱨlar «1»
- <
- 13
- >

◼13:2 «sening üstüngdǝ adǝm sɵngǝkliri kɵydürülidu» — muxu ⱨǝrikǝt bu ⱪurbangaⱨni «napak» yaki «ⱨaram» ⱪiliwǝtkǝn bolatti.

◘13:2 2Pad. 23:15-20

◘13:6 Mis. 8:4; 9:28; 10:17; Qɵl. 21:7; Ros. 8:24

◘13:8 Qɵl. 22:18

◼13:9 «Qünki Pǝrwǝrdigar Ɵz sɵzini yǝtküzüp manga buyrup...» — ibraniy tilida: «Qünki Pǝrwǝrdigarning sɵzi bilǝn manga mundaⱪ buyruldi...»

◼13:12 «...qünki oƣulliri ... ⱪaysi yol bilǝn kǝtkinini kɵrgǝnidi» — yaki, «andin oƣulliri ... ⱪaysi yol bilǝn kǝtkinini uningƣa kɵrsǝtti».

◼13:15 «ɵyümgǝ berip nan yegin» — «nan yegin» uyƣurlarning «qay iqing» deginidǝk, «tamaⱪ yegin» degǝn mǝnidǝ.

◼13:17 «qünki Pǝrwǝrdigar Ɵz sɵzi bilǝn manga tapilap: «... ...» degǝn, dedi» — ibraniy tilida: «... qünki Pǝrwǝrdigarning sɵzi bilǝn manga tapilap: «... ...» deyilgǝn», dedi».

◼13:18 «bir pǝrixtǝ Pǝrwǝrdigarning sɵzini manga yǝtküzüp: — «...» dedi, ...» — ibraniy tilida: «bir pǝrixtǝ Pǝrwǝrdigarning sɵzi bilǝn manga tapilap: — «...» dedi, ...».

◘13:18 Gal. 1:8

◘13:24 1Pad. 20:36

◼13:32 «qünki pǝyƣǝmbǝr Pǝrwǝrdigarning buyruⱪi bilǝn ... jar ⱪilƣan sɵzi ǝmǝlgǝ axurulmay ⱪalmaydu, — dedi» — bu sirliⱪ wǝⱪǝ üstidǝ «ⱪoxumqǝ sɵz»imizdǝ tohtilimiz.

◘13:32 2Pad. 23:16

◼13:33 «...u xuni «muⱪǝddǝs ⱪilip» kaⱨinliⱪ mǝnsipigǝ beƣixlaytti» — muxu yǝrdǝ «muⱪǝddǝs ⱪilip» (kaⱨinliⱪ mǝnsipigǝ beƣixlax») intayin kinayilik gǝp. Hudaƣa kaⱨin bolux üqün «muⱪǝddǝs ⱪilip Hudaƣa atilixi» kerǝk idi. Lekin muxu yǝrdǝ muxu «kaⱨinlar» butlarƣa atilidu.

◘13:33 1Pad. 12:31, 32

© 2010 Mukeddes Kalam - Uyghur Bible Translation Committee