- Rimliⱪlarƣa
- <
- 16
- >

16
Pawlusning ahirⱪi salamliri
1 Kǝnhria xǝⱨiridiki jamaǝtning hizmǝtqisi singlimiz Fibini silǝrgǝ tǝwsiyǝ ⱪilip tonuxturimǝn; 2 uni muⱪǝddǝs bǝndilǝrgǝ layiⱪ Rǝbning muⱨǝbbitidǝ ⱪobul ⱪilip kütüwalƣaysilǝr, uning ⱨǝrⱪandaⱪ ixta silǝrgǝ ⱨajiti qüxsǝ, uningƣa yardǝm ⱪilƣaysilǝr. Qünki u ɵzimu nurƣun kixilǝrgǝ, jümlidin mangimu qong yardǝmqi bolƣan. ◼«uni muⱪǝddǝs bǝndilǝrgǝ layiⱪ Rǝbning muⱨǝbbitidǝ ⱪobul ⱪilip kütüwalƣaysilǝr...» — «Rǝbning muⱨǝbbitidǝ» ǝyni grek tilida «Rǝbdǝ» degǝn sɵz bilǝn ipadilinidu. Muxu ibarǝ toƣruluⱪ «kirix sɵz»imizni kɵrüng. «uning (yǝni Fibining) ⱨǝrⱪandaⱪ ixta silǝrgǝ ⱨajiti qüxsǝ, uningƣa yardǝm ⱪilƣaysilǝr. Qünki u ɵzimu nurƣun kixilǝrgǝ, jümlidin mangimu qong yardǝmqi bolƣan» — bu sɵzlǝrgǝ ⱪariƣanda Fibi ɵzi mǝlum sǝwǝbtin Rimƣa sǝpǝr ⱪilmaⱪqi idi, xuning bilǝn Pawlusning bu salam hetini elip baridu. Muxundaⱪ uzun wǝ hǝtǝrlik sǝpǝr ⱪilix asan ǝmǝs idi. Hudaƣa wǝ Fibigǝ ⱪolimizda ⱨazir turƣan bu ⱪimmǝtlik hǝt üqün rǝⱨmǝt!
3 Mǝn bilǝn birgǝ ixligǝn, Mǝsiⱨ Əysada bolƣan hizmǝtdaxlirim Priska bilǝn Akwilaƣa salam eytⱪaysilǝr ◼«Mǝn bilǝn birgǝ ixligǝn, Mǝsiⱨ Əysada bolƣan hizmǝtdaxlirim Priska bilǝn Akwilaƣa salam eytⱪaysilǝr...» — Priska (Priskila) wǝ eri Akwila hux hǝwǝrning kɵp hizmitini ⱪilƣan («Ros.» 18:2, 26, «1Kor.» 16:19, «2Tim.» 4:19ni kɵrüng). ◘Ros. 18:2,26. 4 (ular meni dǝp ɵz ⱨayatining heyim-hǝtirigǝ ⱪarimidi. Ⱨǝm yalƣuz mǝnla ǝmǝs, bǝlki ǝllǝrdiki barliⱪ jamaǝtlǝrmu ulardin minnǝtdardur). ◼«... Ⱨǝm yalƣuz mǝnla ǝmǝs, bǝlki ǝllǝrdiki barliⱪ jamaǝtlǝrmu ulardin minnǝtdardur» — «ǝllǝr»: yat ǝllǝr, Yǝⱨudiy ǝmǝslǝrni kɵrsitidu. 5 Ularning ailisidǝ jǝm bolidiƣan jamaǝtkimu salam eytⱪaysilǝr.
Asiya ɵlkisidin Mǝsiⱨkǝ etiⱪadta ǝng dǝslǝpki mewǝ bolup qiⱪⱪan, sɵyümlüküm Epǝnitkǝ salam eytⱪaysilǝr. 6 Silǝr üqün kɵp ǝjir singdürgǝn Mǝryǝmgǝ salam eytⱪaysilǝr.
7 Mǝn bilǝn zindandax bolƣan, Yǝⱨudiy ⱪerindaxlirim Andronikus wǝ Yunyaƣa salam eytⱪaysilǝr. Ular mǝndin awwal Mǝsiⱨtǝ bolƣan bolup, rosullar arisidimu abruyluⱪtur. ◼«Yǝⱨudiy ⱪerindaxlirim Andronikus wǝ Yunya» — muxu yǝrdiki «ⱪerindaxlirim» yǝnǝ «uruⱪ-tuƣⱪanlirim» degǝn mǝnidimu boluxi mumkin. Baxⱪa birhil tǝrjimisi: «ular rosullarning ⱪarixida bǝk abruyluⱪ kixilǝr».
8 Rǝbbimizdǝ bolƣan sɵyümlüküm Ampliyatⱪa salam eytⱪaysilǝr.
9 Biz birgǝ ixligǝn Mǝsiⱨtǝ bolƣan hizmǝtdiximiz Urbanus wǝ sɵyümlüküm Stahuslarƣa salam eytⱪaysilǝr.
10 Sinaⱪlardin ɵtkǝn, Mǝsiⱨtǝ sadiⱪ ispatlinip kǝlgǝn Apelisⱪa salam eytⱪaysilǝr. Aristowulusning ailisidikilǝrgǝ salam eytⱪaysilǝr.
11 Yǝⱨudiy ⱪerindixim Ⱨerodiyonƣa, Narkisning ailisidikilǝrdin Rǝbdǝ bolƣanlarƣa salam eytⱪaysilǝr.
12 Rǝbning hizmitidǝ japa tartiwatⱪan Trifena wǝ Trifosa hanimƣa salam eytⱪaysilǝr. Rǝbning hizmitidǝ nurƣun japa tartⱪan sɵyümlük singlim Pǝrsisⱪa salam eytⱪaysilǝr.
13 Rǝbdǝ tallanƣan Rufusⱪa wǝ uning mangimu ana bolƣan anisiƣa salam eytⱪaysilǝr.
14 Asinkritus, Filigon, Ⱨǝrmis, Patrobas, Ⱨermas wǝ ularning yenidiki ⱪerindaxlarƣa salam eytⱪaysilǝr.
15 Filologus wǝ Yulyaƣa, Nerius wǝ singlisiƣa, Olimpas wǝ ularning yenidiki barliⱪ muⱪǝddǝs bǝndilǝrgǝ salam eytⱪaysilǝr. ◼«Filologus wǝ Yulya» — bǝlkim ǝr-ayal.
16 Bir-biringlar bilǝn pak sɵyüxlǝr bilǝn salamlixinglar. Mǝsiⱨning ⱨǝmmǝ jamaǝtliridin silǝrgǝ salam! ◘1Kor. 16:20; 2Kor. 13:12; 1Tes. 5:26; 1Pet. 5:14.
Ahirⱪi nǝsiⱨǝt
17 Ⱪerindaxlar, silǝrdin xuni ɵtünimǝnki, silǝr ɵgǝngǝn tǝlimgǝ ⱪarxi qiⱪⱪan, aranglarda ihtilaplarni pǝyda ⱪilidiƣan wǝ adǝmni etiⱪad yolidin teyilduridiƣan kixilǝrdin pǝhǝs bolunglar, ulardin neri bolunglar. ◘Mat. 18:17; Kol. 2:8; 2Tes. 3:6; 2Tim. 3:5; Tit. 3:10; 2Yuⱨ. 10. 18 Bundaⱪ kixilǝr Rǝbbimiz Mǝsiⱨkǝ ǝmǝs, bǝlki ɵz ⱪarniƣa ⱪul bolidu; ular siliⱪ-sipayǝ gǝplǝr wǝ huxamǝt sɵzliri bilǝn saddilarning ⱪǝlbini azduridu. ◘Əz. 13:18; Fil. 3:19.
19 Silǝrning Rǝbgǝ bolƣan itaǝtmǝnlikinglardin ⱨǝmmǝylǝn hǝwǝr tapti. Xunga ǝⱨwalinglardin xadlinimǝn; xundaⱪtimu, yahxi ixlar jǝⱨǝttǝ aⱪil boluxunglarni, yaman ixlarƣa nisbǝtǝn nadan boluxunglarni halaymǝn. ◘Mat. 10:16; 1Kor. 14:20. 20 Amanliⱪ-hatirjǝmlik Igisi bolƣan Huda uzun ɵtmǝy Xǝytanni ayaƣ astinglarda yǝnjiydu.
Rǝbbimiz Əysaning meⱨir-xǝpⱪiti silǝrgǝ yar bolƣay! ◼«Amanliⱪ-hatirjǝmlik Igisi bolƣan Huda» — ǝsliy tilida «Amanliⱪ-hatirjǝmlikning Hudasi».
21 Hizmǝtdixim Timotiy, Yǝⱨudiy ⱪerindaxlirim Lukyus, Yason wǝ Sospatirlardin silǝrgǝ salam. ◘Ros. 13:1; 16:1; 17:5; 20:4; Fil. 2:19; Kol. 1:1; 1Tes. 3:2; 1Tim. 1:2. 22 (uxbu hǝtkǝ ⱪǝlǝm tǝwrǝtküqi mǝnki Tǝrtiymu Rǝbdǝ silǝrgǝ salam yollaymǝn). ◼«uxbu hǝtkǝ ⱪǝlǝm tǝwrǝtküqi mǝnki Tǝrtiymu Rǝbdǝ silǝrgǝ salam yollaymǝn» — rosul Pawlusning kɵzi ajiz bolƣaqⱪa, adǝttǝ yardǝmqigǝ hǝtlirini yazduratti. Tǝrtiy uning üqün «Rimliⱪlarƣa»ning ⱪǝlǝm tǝwrǝtküqisi (hatiriligüqi) bolƣanidi.
23 Manga wǝ ɵyidǝ daim yiƣilidiƣan pütün jamaǝtkǝ saⱨibhanliⱪ ⱪilidiƣan Gayustin silǝrgǝ salam. Xǝⱨǝrning hǝziniqisi Erastus silǝrgǝ salam yollaydu, ⱪerindiximiz Kuwartusmu xundaⱪ. ◘Ros. 19:22; 2Tim. 4:20.
24 Rǝbbimiz Əysa Mǝsiⱨning meⱨir-xǝpⱪiti ⱨǝmminglarƣa yar bolƣay! Amin!
Dua wǝ mǝdⱨiyǝ
25 Uzun zamanlardin buyan süküttǝ saⱪlinip kǝlgǝn sirning wǝⱨiy ⱪilinixi boyiqǝ, mening arⱪiliⱪ yǝtküzülgǝn bu hux hǝwǝr, yǝni Əysa Mǝsiⱨning jakarlinixi bilǝn silǝrni mustǝⱨkǝmlǝxkǝ ⱪadir Bolƣuqiƣa xan-xǝrǝp bolƣay! ◘Əf. 1:9; 3:9,20; Kol. 1:26; 2Tim. 1:10; Tit. 1:2; 1Pet. 1:20. 26 Sir bolsa insanlarni etiⱪadtiki itaǝtmǝnlik yoliƣa elip berix üqün, mǝnggü ⱨayat Hudaning ǝmrigǝ binaǝn ⱨǝm biwasitǝ ⱨǝm burunⱪi pǝyƣǝmbǝrlǝrning yezip ⱪaldurƣanliri arⱪiliⱪ, ⱨazir barliⱪ ǝllǝrgǝ wǝⱨiy ⱪilindi; 27 xundaⱪ ⱪilƣan birdinbir dana Bolƣuqi Hudaƣa Əysa Mǝsiⱨ arⱪiliⱪ xan-xǝrǝp ǝbǝdil’ǝbǝd bolƣay! Amin!

- Rimliⱪlarƣa
- <
- 16
- >

◼16:2 «uni muⱪǝddǝs bǝndilǝrgǝ layiⱪ Rǝbning muⱨǝbbitidǝ ⱪobul ⱪilip kütüwalƣaysilǝr...» — «Rǝbning muⱨǝbbitidǝ» ǝyni grek tilida «Rǝbdǝ» degǝn sɵz bilǝn ipadilinidu. Muxu ibarǝ toƣruluⱪ «kirix sɵz»imizni kɵrüng. «uning (yǝni Fibining) ⱨǝrⱪandaⱪ ixta silǝrgǝ ⱨajiti qüxsǝ, uningƣa yardǝm ⱪilƣaysilǝr. Qünki u ɵzimu nurƣun kixilǝrgǝ, jümlidin mangimu qong yardǝmqi bolƣan» — bu sɵzlǝrgǝ ⱪariƣanda Fibi ɵzi mǝlum sǝwǝbtin Rimƣa sǝpǝr ⱪilmaⱪqi idi, xuning bilǝn Pawlusning bu salam hetini elip baridu. Muxundaⱪ uzun wǝ hǝtǝrlik sǝpǝr ⱪilix asan ǝmǝs idi. Hudaƣa wǝ Fibigǝ ⱪolimizda ⱨazir turƣan bu ⱪimmǝtlik hǝt üqün rǝⱨmǝt!

◼16:3 «Mǝn bilǝn birgǝ ixligǝn, Mǝsiⱨ Əysada bolƣan hizmǝtdaxlirim Priska bilǝn Akwilaƣa salam eytⱪaysilǝr...» — Priska (Priskila) wǝ eri Akwila hux hǝwǝrning kɵp hizmitini ⱪilƣan («Ros.» 18:2, 26, «1Kor.» 16:19, «2Tim.» 4:19ni kɵrüng).

◘16:3 Ros. 18:2,26.

◼16:4 «... Ⱨǝm yalƣuz mǝnla ǝmǝs, bǝlki ǝllǝrdiki barliⱪ jamaǝtlǝrmu ulardin minnǝtdardur» — «ǝllǝr»: yat ǝllǝr, Yǝⱨudiy ǝmǝslǝrni kɵrsitidu.

◼16:7 «Yǝⱨudiy ⱪerindaxlirim Andronikus wǝ Yunya» — muxu yǝrdiki «ⱪerindaxlirim» yǝnǝ «uruⱪ-tuƣⱪanlirim» degǝn mǝnidimu boluxi mumkin. Baxⱪa birhil tǝrjimisi: «ular rosullarning ⱪarixida bǝk abruyluⱪ kixilǝr».

◼16:15 «Filologus wǝ Yulya» — bǝlkim ǝr-ayal.

◘16:16 1Kor. 16:20; 2Kor. 13:12; 1Tes. 5:26; 1Pet. 5:14.

◘16:17 Mat. 18:17; Kol. 2:8; 2Tes. 3:6; 2Tim. 3:5; Tit. 3:10; 2Yuⱨ. 10.

◘16:18 Əz. 13:18; Fil. 3:19.

◘16:19 Mat. 10:16; 1Kor. 14:20.

◼16:20 «Amanliⱪ-hatirjǝmlik Igisi bolƣan Huda» — ǝsliy tilida «Amanliⱪ-hatirjǝmlikning Hudasi».

◘16:21 Ros. 13:1; 16:1; 17:5; 20:4; Fil. 2:19; Kol. 1:1; 1Tes. 3:2; 1Tim. 1:2.

◼16:22 «uxbu hǝtkǝ ⱪǝlǝm tǝwrǝtküqi mǝnki Tǝrtiymu Rǝbdǝ silǝrgǝ salam yollaymǝn» — rosul Pawlusning kɵzi ajiz bolƣaqⱪa, adǝttǝ yardǝmqigǝ hǝtlirini yazduratti. Tǝrtiy uning üqün «Rimliⱪlarƣa»ning ⱪǝlǝm tǝwrǝtküqisi (hatiriligüqi) bolƣanidi.

◘16:23 Ros. 19:22; 2Tim. 4:20.

◘16:25 Əf. 1:9; 3:9,20; Kol. 1:26; 2Tim. 1:10; Tit. 1:2; 1Pet. 1:20.

© 2010 Mukeddes Kalam - Uyghur Bible Translation Committee