- Pǝnd-nǝsiⱨǝtlǝr
- <
- 23
- >

23
1 Katta ǝrbab bilǝn ⱨǝmdastihan bolsang,
Aldingdiki kim ikǝnlikini obdan oylan.
2 Ixtiying yaman bolsa,
Gelingƣa piqaⱪ tǝnglǝp turƣandǝk ɵzüngni tart. ◼«Ɵzüngni tart» — ibraniy tilida «gelingƣa piqaⱪ tǝnglǝp tur» degǝn sɵz bilǝn ipadilinidu.
3 Uning nazunemǝtlirini tama ⱪilma,
Ular adǝm aldaydiƣan tamaⱪlardur.
4 Bay bolimǝn dǝp ɵzüngni upratma;
Ɵzüngning zeⱨningni bu ixⱪa ⱪaratma. ◼«Ɵzüngning zeⱨningni bu ixⱪa ⱪaratma» — baxⱪa birhil tǝrjimisi: «Ɵz ǝⱪlingdin qekinip ɵzüngni tart». 3:5-ayǝtni kɵrüng.
5 Bayliⱪlarƣa kɵz tikixing bilǝnla, ular yoⱪ bolidu;
Pul-mal dǝrwǝⱪǝ ɵzigǝ ⱪanat yasap,
Huddi bürküttǝk asmanƣa uqup ketǝr.
6 Aq kɵzning nenini yemǝ,
Uning esil nazunemǝtlirini tama ⱪilma;
7 Qünki uning kɵngli ⱪandaⱪ bolƣandǝk, ɵzimu xundaⱪ.
U aƣzida: — Ⱪeni, alsila, iqsilǝ! — desimu,
Biraⱪ kɵnglidǝ seni oyliƣini yoⱪ.
8 Yegǝn bir yutum taamnimu ⱪusuwetisǝn,
Uningƣa ⱪilƣan qirayliⱪ sɵzliringmu bikarƣa kǝtkǝn bolidu.
9 Əhmǝⱪⱪǝ yol kɵrsitip salma,
Qünki u ǝⱪil sɵzliringni kɵzgǝ ilmas. ◘Pǝnd. 9:8; Mat. 7:6
10 Ⱪǝdimdǝ bekitkǝn yǝrning pasil taxlirini yɵtkimǝ,
Yetimlarning etizliriƣimu ayaƣ basma; ◘Pǝnd. 22:28
11 Qünki ularning Ⱨǝmjǝmǝt-Ⱪutⱪuzƣuqisi intayin küqlüktur;
U Ɵzi ular üqün üstüngdin dǝwa ⱪilar. ◼«Ⱨǝmjǝmǝt-Ⱪutⱪuzƣuqi» — kona Israilda «ⱨǝmjǝmǝt-ⱪutⱪuzƣuqi» («goel»)ning ⱪilidiƣan yǝnǝ bir ixi ɵzining jǝmǝtidiki uwal ⱪilinƣanlar üqün adalǝtni yürgüzüx idi. Uning uruⱪ-tuƣⱪanliridin birsi ⱪatilliⱪ ⱪǝstigǝ uqriƣan bolsa, «ⱨǝmjǝmǝt-ⱪutⱪuzƣuqi»ning ⱪatilni ɵltürüx ⱨoⱪuⱪi ⱨǝm wǝzipisi bar idi. Muxu ayǝttiki «ⱨǝmjǝmǝt-ⱪutⱪuzƣuqi» bolsa Huda Ɵzidur, ǝlwǝttǝ.
12 Nǝsiⱨǝtkǝ kɵngül ⱪoy,
Ilim-bilimlǝrgǝ ⱪulaⱪ sal.
13 Balangƣa tǝrbiyǝ berixtin erinmǝ;
Əgǝr tayaⱪ bilǝn ursang, u ɵlüp kǝtmǝydu; ◘Pǝnd. 13:24; 19:18; 22:15; 29:15,17
14 Sǝn uni tayaⱪ bilǝn ursang,
Bǝlkim uni tǝⱨtisaradin ⱪutⱪuzuwalisǝn. ◼«tǝⱨtisara» — ɵlgǝnlǝrning roⱨliri baridiƣan jayni kɵrsitidu.
15 I oƣlum, dana bolsang,
Mening ⱪǝlbim ⱪanqǝ hux bolar idi!
16 Aƣzingda orunluⱪ sɵzlǝr bolsa, iq-iqimdin xadlinimǝn. ◼«iq-iqimdin xadlinimǝn» — ibraniy tilida «bɵrǝklirim xadlinidu».
17 Gunaⱨ sadir ⱪilƣuqilarƣa rǝxk ⱪilma,
Ⱨǝrdaim Pǝrwǝrdigardin ǝyminixtǝ turƣin; ◘Zǝb. 37:1; 73:3; Pǝnd. 24:1
18 Xundaⱪ ⱪilƣiningda jǝzmǝn kɵridiƣan yahxi kününg bolidu,
Arzu-ümiding bikarƣa kǝtmǝs. ◘Pǝnd. 24:14
19 I oƣlum, sɵzümgǝ ⱪulaⱪ selip dana bol,
Ⱪǝlbingni Hudaning yoliƣa baxliƣin.
20 Mǝyhorlarƣa arilaxma,
Nǝpsi yaman gɵxhorlar bilǝn bardi-kǝldi ⱪilma; ◘Yǝx. 5:22; Luⱪa 21:34; Rim. 13:13; Əf. 5:18
21 Qünki ⱨaraⱪkǝx bilǝn nǝpsi yaman ahirida yoⱪsulluⱪta ⱪalar,
Ƣǝplǝt uyⱪusiƣa patⱪanlarƣa jǝndǝ kiyimni kiygüzǝr.
22 Seni tapⱪan atangning sɵzini angla,
Anang ⱪeriƣanda uningƣa ⱨɵrmǝtsizlik ⱪilma. ◘Pǝnd. 1:8
23 Ⱨǝⱪiⱪǝtni setiwal,
Uni ⱨǝrgiz setiwǝtmǝ.
Danaliⱪ, tǝrbiyǝ wǝ yorutuluxnimu al. ◘Pǝnd. 4:7
24 Ⱨǝⱪⱪaniy balining atisi qong huxalliⱪ tapar;
Dana oƣulni tapⱪan atisi uningdin hursǝn bolar. ◘Pǝnd. 10:1; 15:20
25 Ata-anangni sɵyündürüp,
Seni tuƣⱪan anangni hux ⱪil.
26 I oƣlum, ⱪǝlbingni manga tapxur;
Kɵzliringmu ⱨayatliⱪ yollirimƣa tikilsun!
27 Qünki paⱨixǝ ayal qongⱪur oridur,
Buzuⱪ yat ayal tar zindandur; ◘Pǝnd. 22:14
28 Ular ⱪaraⱪqidǝk mɵküwelip,
Insaniyǝt arisidiki wapasizlarni kɵpǝytǝr.
29 Kimdǝ azab bar? Kimdǝ dǝrd-ǝlǝm? Kim jedǝl iqidǝ ⱪalar? Kim nalǝ-pǝryad kɵtürǝr? Kim sǝwǝbsiz yarilinar? Kimning kɵzi ⱪizirip ketǝr?
30 Dǝl xarab üstidǝ uzun olturƣan,
Əbjǝx xarabtin tetixⱪa aldiriƣan mǝyhorlar! ◘Yǝx. 5:11,22
31 Xarabning ajayib ⱪizilliⱪiƣa, uning jamdiki julaliⱪiƣa,
Kixining gelidin xundaⱪ siliⱪ ɵtkǝnlikigǝ mǝptun bolup ⱪalma!
32 Ahirida u zǝⱨǝrlik yilandǝk qeⱪiwalidu,
Oⱪ yilandǝk nǝxtirini sanjiydu.
33 Kɵz aldingda ƣǝlitǝ mǝnzirilǝr kɵrünidu,
Aƣzingdin ⱪalaymiⱪan sɵzlǝr qiⱪidu. ◼«ƣǝlitǝ mǝnzirilǝr kɵrünidu» — yaki «ƣǝlitǝ ayallar kɵrünidu».
34 Huddi dengiz-okyanlarda lǝylǝp ⱪalƣandǝk,
Yǝlkǝnlik kemining moma yaƣiqi üstidǝ yatⱪandǝk bolisǝn.
35 Sǝn qoⱪum: — Birsi meni urdi, lekin mǝn yarilanmidim!
Birsi meni tayaⱪ bilǝn urdi, biraⱪ aƣriⱪini sǝzmidim!» — dǝysǝn.
Biraⱪ sǝn yǝnǝ: «Ⱨoxumƣa kǝlsǝmla, mǝn yǝnila xarabni izdǝymǝn! — dǝysǝn.

- Pǝnd-nǝsiⱨǝtlǝr
- <
- 23
- >

◼23:2 «Ɵzüngni tart» — ibraniy tilida «gelingƣa piqaⱪ tǝnglǝp tur» degǝn sɵz bilǝn ipadilinidu.

◼23:4 «Ɵzüngning zeⱨningni bu ixⱪa ⱪaratma» — baxⱪa birhil tǝrjimisi: «Ɵz ǝⱪlingdin qekinip ɵzüngni tart». 3:5-ayǝtni kɵrüng.

◘23:9 Pǝnd. 9:8; Mat. 7:6

◘23:10 Pǝnd. 22:28

◼23:11 «Ⱨǝmjǝmǝt-Ⱪutⱪuzƣuqi» — kona Israilda «ⱨǝmjǝmǝt-ⱪutⱪuzƣuqi» («goel»)ning ⱪilidiƣan yǝnǝ bir ixi ɵzining jǝmǝtidiki uwal ⱪilinƣanlar üqün adalǝtni yürgüzüx idi. Uning uruⱪ-tuƣⱪanliridin birsi ⱪatilliⱪ ⱪǝstigǝ uqriƣan bolsa, «ⱨǝmjǝmǝt-ⱪutⱪuzƣuqi»ning ⱪatilni ɵltürüx ⱨoⱪuⱪi ⱨǝm wǝzipisi bar idi. Muxu ayǝttiki «ⱨǝmjǝmǝt-ⱪutⱪuzƣuqi» bolsa Huda Ɵzidur, ǝlwǝttǝ.

◘23:13 Pǝnd. 13:24; 19:18; 22:15; 29:15,17

◼23:14 «tǝⱨtisara» — ɵlgǝnlǝrning roⱨliri baridiƣan jayni kɵrsitidu.

◼23:16 «iq-iqimdin xadlinimǝn» — ibraniy tilida «bɵrǝklirim xadlinidu».

◘23:17 Zǝb. 37:1; 73:3; Pǝnd. 24:1

◘23:18 Pǝnd. 24:14

◘23:20 Yǝx. 5:22; Luⱪa 21:34; Rim. 13:13; Əf. 5:18

◘23:22 Pǝnd. 1:8

◘23:23 Pǝnd. 4:7

◘23:24 Pǝnd. 10:1; 15:20

◘23:27 Pǝnd. 22:14

◘23:30 Yǝx. 5:11,22

◼23:33 «ƣǝlitǝ mǝnzirilǝr kɵrünidu» — yaki «ƣǝlitǝ ayallar kɵrünidu».

© 2010 Mukeddes Kalam - Uyghur Bible Translation Committee