- Ⱨoxiya
- <
- 14
- >

14
Israilning kǝlgüsidǝ towa ⱪilixi, ⱪutⱪuzulup ǝsligǝ kǝltürülüxi
1 I Israil, Pǝrwǝrdigar Hudayingning yeniƣa ikkilǝnmǝy ⱪaytip kǝl!
Qünki ɵz ⱪǝbiⱨliking bilǝn putlixip yiⱪilƣansǝn. ◘Ⱨox. 12:7
2 Ɵzünglar bilǝn billǝ sɵzlǝrni epkelinglar,
Pǝrwǝrdigarning yeniƣa ⱪaytinglar;
Uningƣa: — «Barliⱪ ⱪǝbiⱨlikni kǝqürgǝysǝn,
Xapaǝt bilǝn bizni ⱪobul ⱪilƣaysǝn,
Xuning bilǝn biz Sanga lǝwlirimizdiki «buⱪa ⱪurbanliⱪlar»ni tutimiz — dǝnglar. ◼«...«buⱪa ⱪurbanliⱪlar»ni tutimiz — «buⱪa ⱪurbanliⱪlar» Hudaƣa atap beƣixlinidiƣan «kɵydürmǝ ⱪurbanliⱪ»lar iqidǝ ǝng ⱪimmǝtlik ⱪurbanliⱪ idi. Muxu yǝrdǝ kɵqmǝ mǝnidǝ ixlǝtkǝn, ǝlwǝttǝ. U «lǝwlirimizdiki mol ibadǝt-mǝdⱨiyǝ»ni kɵrsitidu. Baxⱪa birhil tǝrjimisi: «lǝwlirimizdiki mewini tutimiz».
3 — «Asuriyǝ bizni ⱪutⱪuzmaydu,
Atlarƣa minmǝymiz;
Biz ⱨǝrgiz ɵz ⱪolimiz yasiƣiniƣa: — «Hudayimiz!» demǝymiz;
Qünki Sǝndinla yetim-yesirlar rǝⱨim-xǝpⱪǝt tapidu». ◼«Qünki Sǝndinla yetim-yesirlar rǝⱨim-xǝpⱪǝt tapidu»» — bu sɵz Ⱨoxiyaning balilirining ɵz dadisi bilǝn bolƣan kǝqürmixini ǝks ǝttürgǝn bolidu.
4 — Mǝn ularni «arⱪiƣa qekinixliri»din saⱪaytimǝn,
Mǝn ularni qin kɵnglümdin halap sɵyimǝn;
Qünki Mening ƣǝzipim uningdin yandi.
5 Mǝn Israilƣa xǝbnǝmdǝk bolimǝn;
U nilupǝrdǝk bǝrⱪ uridu,
Yiltizliri Liwan kedir dǝrihidǝk yiltiz tartidu;
6 Uning bihliri xahlap yeyilidu,
Uning güzǝlliki zǝytun dǝrihidǝk,
Puriⱪi Liwan kediriningkidǝk bolidu.
7 Hǝlⱪ ⱪaytip kelip, uning sayisi astida olturidu;
Ular ziraǝtlǝrdǝk yaxnaydu,
Üzüm telidǝk qeqǝklǝydu;
Liwanning xarabliri aƣzida ⱪalƣandǝk, esidǝ xerin ⱪalidu. ◼«Liwanning xarabliri aƣzida ⱪalƣandǝk, esidǝ xerin ⱪalidu» — ibraniy tilida: «Uning ǝslǝtmisi Liwandiki xarabningkidǝk bolidu».
8 Əfraim: «Mening butlar bilǝn yǝnǝ nemǝ karim!» — dǝydiƣan bolidu.
«Mǝn uningƣa jawab berimǝn, uningdin hǝwǝr alimǝn!
«Mǝn yapyexil bir ⱪariƣaydurmǝn».
«Sening mewǝng Mǝndindur!» ◼«Əfraim: «Mening butlar bilǝn yǝnǝ nemǝ karim!» — dǝydiƣan bolidu» — baxⱪa birhil tǝrjimisi: «U (Huda Əfraimƣa) «I Əfraim, Mening butlar bilǝn nemǝ alaⱪǝm bolsun!» — dǝydu».
9 Kim dana bolup, bu ixlarni qüxinǝr? Qeqǝn bolup, bularni bilǝr?
Qünki Pǝrwǝrdigarning yolliri durustur,
Ⱨǝⱪⱪaniylar ularda mangidu;
Biraⱪ itaǝtsizlǝr ularda putlixip yiⱪilidu. ◘Pǝnd. 10:29

- Ⱨoxiya
- <
- 14
- >

◘14:1 Ⱨox. 12:7

◼14:2 «...«buⱪa ⱪurbanliⱪlar»ni tutimiz — «buⱪa ⱪurbanliⱪlar» Hudaƣa atap beƣixlinidiƣan «kɵydürmǝ ⱪurbanliⱪ»lar iqidǝ ǝng ⱪimmǝtlik ⱪurbanliⱪ idi. Muxu yǝrdǝ kɵqmǝ mǝnidǝ ixlǝtkǝn, ǝlwǝttǝ. U «lǝwlirimizdiki mol ibadǝt-mǝdⱨiyǝ»ni kɵrsitidu. Baxⱪa birhil tǝrjimisi: «lǝwlirimizdiki mewini tutimiz».

◼14:3 «Qünki Sǝndinla yetim-yesirlar rǝⱨim-xǝpⱪǝt tapidu»» — bu sɵz Ⱨoxiyaning balilirining ɵz dadisi bilǝn bolƣan kǝqürmixini ǝks ǝttürgǝn bolidu.

◼14:7 «Liwanning xarabliri aƣzida ⱪalƣandǝk, esidǝ xerin ⱪalidu» — ibraniy tilida: «Uning ǝslǝtmisi Liwandiki xarabningkidǝk bolidu».

◼14:8 «Əfraim: «Mening butlar bilǝn yǝnǝ nemǝ karim!» — dǝydiƣan bolidu» — baxⱪa birhil tǝrjimisi: «U (Huda Əfraimƣa) «I Əfraim, Mening butlar bilǝn nemǝ alaⱪǝm bolsun!» — dǝydu».

◘14:9 Pǝnd. 10:29

© 2010 Mukeddes Kalam - Uyghur Bible Translation Committee